c: text/html

text:
Benɛ̃
Benɛ̃ (si woyɔ be Dahomey vayi) enye dukɔ si le Afrika fe ɣetoɖofe kpadzi lɔfo. Edo lifo kple Togo le efe ɣetoɖofe kpadzi, Naidzeria le efe ɣedzefe lɔfo, Niger kple Burkina Faso le efe dzigbe. Afu si woyɔna be Gulf of Guinea la le efe anyigbe lɔfo. Benin fe dugã enye Koutonu. Benin fe fiadzue nye Porto Novo. Benɛ̃ dukɔa xɔ dokuisinɔnɔ tso Franseawo gbɔ le Dasiamime 1 dzi, le fe 1960 me. Gbe si wogblɔna le dɔwɔfewo le dua me enye Fransegbe. Efe dukɔmenɔlawo fe xexlẽme ɖo 12 864 634 lɔfo (2020)
Benin fe dukplɔlanye nye bubutor Patrice Talon

robotstxt: allowed

filter: keep


text: 8 “Tsɔ kpẽ ɖo nu!+Futɔ aɖe ho ɖe Yehowa fe afe la ŋu, egbɔna abe hɔ̃ ene,+Elabena wotu nye nubabla+ la, eye woda nye se la dzi.+2 Wole ɣli dom nam be, ‘Oo mía Mawu, mí Israel míedze si wò!’+3 Israel tsɔ nu nyui fu gbe.+Futɔ neti eyome.4 Woɖo fiawo, ke metso gbɔnye o.Woɖo amegãwo, ke nyemedze si wo o.Wotsɔ wofe klosalo kple sika wɔ legba na wo ɖokuiwo,+Hena woawo ŋutɔwo fe tsɔtsrɔ̃.+5 Oo Samaria, wotsɔ wò nyivi la fu gbe.+Nye dɔmedzoe bi ɖe wo ŋu.+Ɣekaɣie woava zu ame maɖifɔwo?*6 Elabena Israel ye esia tso.Aɖaŋudɔwɔlae wɔe, menye Mawue o;Woagbã Samaria fe nyivi la gudugudu.7 Elabena ya fãmee wole,Eye ahom ye woaxa.+Nuku mele bo dzi le afi aɖeke o.+Nuku si wɔ la, made na wɔtutu o.Ne ɖe wɔ hã la, amedzrowo* ahae aɖu.+8 Woami Israel.+Azɔ woava nɔ dukɔwo dome,+Abe nugoe si ŋu dɔ womagawɔ o ene.9 Elabena woyi Asiria,+ abe gbetedzi tsiakogo ene.Efrayim da ahiãviwo.+10 Togbɔ be woda wo tso dukɔwo dome hã la,Mafo wo nu fu azɔ;Woakpe fu+ le agba si fiawo kple amegãwo do na wo la ta.11 Elabena Efrayim ɖi vɔsamlekpuiwo kpaŋkpaŋ be wòatsɔ awɔ nu vɔ̃e.+Wozu vɔsamlekpui hena nu vɔ̃ wɔwɔ.+12 Meŋlɔ nye se* la me nya geɖewo nɛ,Ke wobu wo nu tutɔwoe.+13 Wotsɔa lã saa vɔe be wòanye nunana nam, eye woɖua lã la,Ke wofe nu medzea Yehowa ŋu o.+Azɔ aɖo ŋku wofe vodada la dzi, eye wòahe to na wo ɖe wofe nu vɔ̃wo ta.+Wogbugbɔ* yi Egipte.+14 Israel ŋlɔ Ewɔla+ be, eye wòtu gbedoxɔwo,+Yuda hã tso du sesẽwo.+Gake maɖo dzo ɖe efe duwo me,Ne wòafiã wofe xɔ tsralawo.”+


text:
SƆHƐWO BIANA BE
Ðe Wòle Be Míatso Míafe Kadodoa Mea?—Akpa 1
Ɣeaɖewoɣi la, eɖea vi ne wotso kadodoa me. Bu ɖetugbuivi si nye Jill fe nutefekpɔkpɔa ŋu kpɔ. Egblɔ be: “Le gɔmedzedzea me la, enɔ dzi dzɔm nam be nye ŋugbetɔa tsia dzi ɖe ŋunye ɣesiaɣi be yeanya afi si mele, nu si wɔm mele kple nye ame siwo le tefea. Gake eva ɖo ɣeaɖeɣi la, megadina be made ha kple ame bubu aɖeke tsɔ wu ye o. Eʋãa ŋu gɔ̃ hã ne nye kple nye fometɔwo míeli ɖekae, vevitɔ fofonye. Esi metso kadodoa me kplii la, ɖeko wònɔ nam abe agba gã aɖee do le dzinye ene!”
Aleae wòdzɔ ɖe Sarah hã dzie. Eva nɔ dzesi demee be John si nye ɖekakpui si yenɔ gbe ɖom ɖi kple la nye ame si ɖea alɔme le ame ŋu, edia nu geɖe akpa tso ame si, eye mebua ame o. Sarah gblɔ be: “Le fiẽ aɖe me la, etsi megbe gafofo etɔ̃ hafi va ɖo míafe ʋɔtru nu! Esi wòfo ʋɔa eye danye ɖo eŋu la, mede nu eme nɛ o, ɖeko wògblɔ nam be: ‘Mídzo. Míetsi megbe.’ Le esi wòagblɔ be: ‘Metsi megbea,’ ɖe wògblɔ boŋ be: ‘Míetsi megbe.’ Ðe wòle be wòado taflatsɛ alo aɖe nu si tae wòtsi megbe ɖo la me hafi. Vevietɔ wu la, ɖe wòle be wòade bubu danye ŋu hafi!”
Ele eme baa be, mahiã kokoko be woanɔ te ɖe agɔdzedze zi ɖeka aɖe dzi atso kadodo me o ya. (Psalmo 130:3) Gake esi Sarah va kpɔe be John fe amemabumabua nye nu si wòwɔna ɖaa ke menye ŋuɖeɖi zi ɖeka aɖe ko o la, etso kadodoa me.
Abe Jill kple Sarah ene la, nu kae nàwɔ ne èva de dzesii be ame si yele gbe ɖom ɖi kple la mate ŋu ava nye kpeɖeŋutɔ si sɔ na ye o? Le go sia me la, mègaŋe aɖaba fu ale si nèse le ɖokuiwò me la dzi o! Togbɔ be ate ɖe dziwò hã la, ɖewohĩ anyo wu ne ètso kadodoa me. Lododowo 22:3 gblɔ be: “Nunyala kpɔa dzɔgbevɔ̃e, eye wòɣlaa eɖokui.”
Nyatefee, ɖewohĩ kadodoa me tsotso manɔ bɔbɔe ya o. Gake nyae be fomedodo si nɔa anyi ɖaae srɔ̃ɖeɖe nye. Anyo be nàse veve hena ɣeyiɣi kpui aɖe ko wu be nàkpe fu le wò agbe me katã le esi nèwɔ tiatia gbegblẽ ta!


text:
Afikae Nàte Ŋu Akpɔ Dzidzeme Le?
Afikae Nàte Ŋu Akpɔ Dzidzeme Le?
Vovototo geɖe le míafe ɣeyiɣia kple Thoreau, si míeyɔ le nyati si do ŋgɔ me, fe ɣeyiɣia dome. Vovototo gã ɖekae nye be egbea la, tomefafa ŋu ɖaŋuɖoɖowo bɔ ale gbegbe. Susuŋutinunyalawo kple amesiwo ŋlɔa agbalẽ ɖoa aɖaŋu siwo amewo azã le wo ɖokui si—nyadzɔdzɔgbalẽŋlɔlawo gɔ̃ hã—doa wofe susuwo ɖa. Wofe aɖaŋuɖoɖowo ate ŋu akpe ɖe ame ŋu hena ɣeyiɣi kpui aɖe; gake be woakpɔ egbɔ tegbee la, nane si de to wu hiã. Esia ŋue amesiwo ŋkɔ míeyɔ le nyati si do ŋgɔ me la ke ɖo.
ANTÔNIO, Marcos, Gerson, Vania, kple Marcelo nye ame vovovowo eye wofe kuxiwo hã to vovo. Gake wosɔ le nu etɔ̃ ya teti me. Gbã la, ‘mɔkpɔkpɔ aɖeke menɔ wo si o, eye Mawu hã menɔ wo si le xexea me o’ le ɣeyiɣi aɖe me. (Efesotɔwo 2:12) Evelia, wodi tomefafa vevie. Eye etɔ̃lia, wo katã kpɔ dzidzeme si dim wonɔ le esi wolɔ̃ be Yehowa Ðasefowo nasrɔ̃ Biblia kpli yewo megbe. Esi wonɔ ŋgɔyiyi wɔm la, wova de dzesii be Mawu tsɔ ɖe le eme na yewo. Le nyatefe me abe alesi Paulo gblɔ na Atenetɔwo le eŋɔlime ene la, Mawu “mele adzɔge tso mía dome amesiame gbɔ hafi o.” (Dɔwɔwɔwo 17:27) Kaka ɖe nya sia dzi anukwaretɔe nye mɔ vevi si dzi woato akpɔ dzidzeme.
Nukatae Ŋutifafa Mebɔ O?
Biblia gblɔ susu vevi eve siwo ta ŋutifafa mele xexeame o—eɖanye dzidzeme loo alo ŋutifafa si anɔ amewo dome o. Woɖe gbãtɔ me le Yeremya 10:23 be: “Amegbetɔ fe mɔ kple ŋutsu fe zɔzɔme la menye eya ŋutɔ si me wòle, ne efe azɔlime nato mɔ ɖeka o.” Nunya alo etsɔmenyanya fe ŋutete mele amegbetɔ si be wòaɖu eɖokui dzi kpekpeɖeŋu manɔmee o, eye Mawu gbɔ koe kpekpeɖeŋu si ko ŋu asixɔxɔ ŋutɔŋutɔ le la tsona. Amegbetɔ siwo media Mawu fe mɔfiame o la makpɔ ŋutifafa si nɔa anyi ɖaa gbeɖe o. Susu evelia si ta ŋutifafa meli o la dze le apostolo Yohanes fe nya siawo me be: “Xexeme blibo la katã le vɔ̃ɖitɔ la me.” (Yohanes I, 5:19) Mawu fe mɔfiafia manɔmee la, “vɔ̃ɖitɔ,” Satana, si womekpɔna kple ŋku o evɔ wòli—eye ŋusẽ le eŋu ale gbegbe—la agblẽ agbagba siwo amegbetɔwo adze be ŋutifafa nasu yewo si me ɣesiaɣi.
Le susu eve siawo—siwo nye be ame geɖe media Mawu fe mɔfiafia o kple be Satana le dɔ dzi le xexeame—ta la, amegbetɔfome bliboa katã le nɔnɔme wɔnublianui aɖe me. Apostolo Paulo ɖɔe nyuie be: “Nuwɔwɔ blibo la katã le ŋeŋem, eye fu le eɖum vaseɖe fifi.” (Romatɔwo 8:22) Amekae malɔ̃ ɖe nya sia dzi o? Le dukɔ siwo me ga le kpakple esiwo me koɖoɖo le siaa me la, fomekuxiwo, nuvlowɔwɔ, numadzɔmadzɔwɔwɔ, amewo dome dzrewo, ganyawo fe kemalimali, towo kple gbeɖekadolawo dome fulélewo, ameteteɖeanyi, dɔléle, kple nu bubu geɖe, wɔnɛ be amewo mevo le susu me o.
Afisi Woakpɔ Dzidzeme Le
Esi Antônio, Marcos, Gerson, Vania, kple Marcelo srɔ̃ Mawu fe Nya, Biblia, la, wosrɔ̃ nusiwo trɔ wofe agbenɔnɔ. Nu ɖeka aɖe si wosrɔ̃ enye be xexeame fe nɔnɔme ava trɔ gbeɖeka. Nya sia menye mɔkpɔkpɔ gbɔlo aɖe ko be nusianu ava nyo keŋkeŋ gbaɖegbe o. Enye kakaɖedzi ŋutɔŋutɔ si ŋu kpeɖodzi sẽŋu le be tameɖoɖo aɖe le Mawu si na amefomea eye be míate ŋu akpɔ viɖe tso tameɖoɖo ma me fifia gɔ̃ hã ne míewɔ efe lɔlɔ̃nu. Wotsɔ nusiwo wosrɔ̃ le Biblia me de nuwɔnawo me eye nuwo ka ɖe eme na wo. Woke ɖe dzidzɔkpɔkpɔ kple ŋutifafa geɖe ŋu wu alesi wosusui.
Antônio megafoa eɖokui ɖe tsitretsiɖeŋunuwɔnawo kple dɔwɔlawo fe dzrehehewo me o. Enyae be seɖofe li na tɔtrɔ siwo ava to mɔ sia dzi eye ɣeyiɣi kpui aɖe koe wonɔa nyi. Amesia si nye dɔwɔlawo fe ŋgɔnɔla tsã la srɔ̃ nu tso Mawu fe Fiaɖufea ŋu. Enye Fiaɖufe si ame miliɔn geɖe doa gbe ɖa biana ne wole Afetɔ fe Gbedodoɖa (alo Mía Fofo) fe gbe dom ɖa, hegblɔna na Mawu be: “Wò fiaɖufe nava!” (Mateo 6:10a) Antônio srɔ̃e be Mawu fe Fiaɖufea nye dzifodziɖuɖu ŋutɔŋutɔ si ahe ŋutifafa vavãtɔ vɛ na amefomea.
Marcos srɔ̃ alesi wòatsɔ Biblia fe aɖaŋu nyui si wòɖo ku ɖe srɔ̃ɖeɖe ŋu la awɔ dɔe. Ewɔe be amesia si nye dunyahela tsã la gawɔ ɖeka kple srɔ̃a fifia. Eya hã le mɔ kpɔm na ɣeyiɣi si ava kpuie, si me Mawu fe Fiaɖufea ana xexeme si nyo wu la naxɔ ɖe ŋukeklẽ kple ɖokuitɔdidi fe nuɖoanyi sia tefe. Afetɔ fe Gbedodoɖaa me nyagbɔgblɔ si xlẽ be, “woawɔ wò lɔlɔ̃nu le anyigba dzi, sigbe alesi wowɔna le dzifo ene!” la me va kɔ nɛ nyuie wu. (Mateo 6:10b) Ne wova le Mawu fe lɔlɔ̃nu wɔm le anyigba dzi la, amegbetɔwo ase agbe si tɔgbe tefe womekpɔ kpɔ o la fe vivi le anyigba dzi.
Ke Gerson ya ɖe? Meganye tsaglãlatsala kple fiafitɔ o. Viɖe va le ablɔdzivi sia fe agbe ŋu azɔ elabena ezãa efe ŋusẽ tsɔ kpena ɖe ame bubuwo ŋu be wofe dzi nadze eme. Abe alesi nutefekpɔkpɔ siawo ɖee fia ene la, Biblia sɔsrɔ̃ kple nusiwowògblɔ la tsɔtsɔ wɔ dɔe ate ŋu atrɔ amewo fe agbenɔnɔ wòanyo ɖe edzi.
Dzidzeme le Xexe si Me Xaxawo Le Me
Ŋutinyameme vevitɔ si dzi woato awɔ Mawu fe lɔlɔ̃nu ye nye Yesu Kristo, eye ne amewo srɔ̃ Biblia kple Yehowa Ðasefowo la, wosrɔ̃a nu geɖe tso eyama ŋu. Le zã si me wodzii la, mawudɔlawo dzi kafukafuhawo na Mawu be: “Ŋutikɔkɔe woana Mawu le dzifo boo, eye ŋutifafa ava anyigba dzi; amegbetɔwo ŋu woakpɔ ŋudzedze nyui le.” (Luka 2:14) Esi Yesu tsi la, alesi wòaɖɔ amewo fe agbenɔnɔ ɖoe nɔ vevie nɛ. Ese wofe seselelãmewo gɔme eye eɖe dɔmetɔtrɔ tɔxɛ fia amesiwo nɔ fu kpem kple dɔnɔwo. Eye le ɖekawɔwɔ me kple mawudɔlaawo fe nyawo la, ena dzidzeme aɖe sinu ame fafawo. Le efe subɔsubɔdɔa fe nuwuwu la, egblɔ na efe nusrɔ̃lawo be: “Ŋutifafa gblẽm mele ɖi na mi; nye ŋutifafa tsɔm mele na mi; menye alesi xexeame nana la, nye la mele mia nam o. Miafe dzi nagaʋuʋu nyanyanya o, eye dzika hã nagatso mia fo o!”—Yohanes 14:27.
Menye kpekpeɖeŋunala koe Yesu nye o. Etsɔ eɖokui sɔ kple alẽkplɔla, eye wòtsɔ eyomedzela fatuwo sɔ kple alẽwo esime wògblɔ be: “Nye la meva, bena woakpɔ agbe [le agbɔsɔsɔ me, NW]. Nyee nye alẽkplɔla nyui la, alẽkplɔla nyui la tsɔa efe agbe ɖoa anyi ɖe alẽawo ta.” (Yohanes 10:11, 12) Ẽ, Yesu tsɔ efe agbe na ɖe efe alẽawo ta, menye abe alesi ŋgɔnɔla geɖe tsɔa ɖe le wo ɖokuiwo me vevie gbã egbea ene o.
Aleke nusi Yesu wɔ la ate ŋu aɖe vi na míi? Ame geɖe nya nya siawo nyuie be: “Ale gbegbe Mawu lɔ̃a xexeame bena, wòtsɔ ye ŋutɔ fe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.” (Yohanes 3:16) Yesu dzi xɔxɔ se bia be gbã la, woanya nu tso eya kple Fofoa, Yehowa, ŋu. Mawu kple Yesu Kristo ŋuti sidzedze ate ŋu ana be fomedodo kplikplikpli si akpe ɖe mía ŋu be míakpɔ tomefafa nanɔ mía kple Yehowa Mawu dome.
Yesu gblɔ be: “Nye alẽwo sea nye gbe, eye nye la menya wo, eye wodzea yonyeme; eye nye la mena agbe mavɔ wo, eye womele tsɔtsrɔ̃ ge akpɔ o, eye ame aɖeke mele woamawo xɔ ge sesẽ le asinye o.” (Yohanes 10:27, 28) Akɔfanamenya dodzidzɔname kawo gbegbee nye si! Nyatefee, Yesu gblɔ nya siawo fe akpe eve kloe enye si va yi, gake ŋusẽ gale wo ŋu abe alesi wònɔ wo ŋu ɣemaɣi ene. Mègaŋlɔ be gbeɖe o be Yesu Kristo gakpɔtɔ le agbe eye wòle dɔ dzi vevie, wònye Mawu fe Dzifofiaɖufea fe Fia si woɖo zi dzi wòle dzi ɖum fifia. Egakpɔtɔ tsɔ ɖe le eme na ame fafa siwo le tomefafa dim abe alesi wòtsɔ ɖe le eme na wo esime wònɔ anyigba dzi fe geɖe siwo va yi ene. Tsɔ kpe ɖe eŋu la, eyae gakpɔtɔ nye efe alẽwo Kplɔla. Ne míedze eyome la, akpe ɖe mía ŋu be míafe dzi nadze eme, esi fe akpa aɖe enye kakaɖedzi si míatsɔ anɔ mɔ kpɔm na etsɔme si me ŋutifafa blibo anɔ—si afia be ŋutasesẽ, aʋawɔwɔ, kple nuvlowɔwɔ hã manɔ anyi o.
Eɖea vi geɖe na mí vavã ne míeva nya hexɔe se be Yehowa ato Yesu dzi akpe ɖe mía ŋu. Ðo ŋku Vania, amesi dzi agbanɔamedzi kpekpewo nɔ esi wònye ɖetugbivi dzaa ko eye wòsusu be Mawu ŋlɔ ye be la dzi. Fifia Vania nya be Mawu megblẽ ye ɖi o. Egblɔ be: “Mesrɔ̃e be Mawu nye ame ŋutɔŋutɔ si si nɔnɔme dzeameŋuwo le. Lɔlɔ̃ si le esi ʋãe be wòdɔ Via ɖo ɖe anyigba dzi be wòava na agbe mí. Nya sia nyanya le vevie.”
Marcelo gblɔ kakaɖedzitɔe be ye kple Mawu dome fomedodo nye nu ŋutɔŋutɔ. Amesia si nye kplɔ̃ɖofedela tsã la gblɔ be: “Zi geɖe la, sɔhɛwo menyaa nusi woawɔ o, eye ɖeko wowɔa nuvevi wo ɖokui mlɔeba. Wo dometɔ aɖewo fo wo ɖokui ɖe atikevɔ̃ɖiwo zazã me, abe alesi mewɔe ene. Mele mɔ kpɔm be woayra wo dometɔ geɖe, abealesi woyram ene, to Mawu kple Via ŋuti nyatefea sɔsrɔ̃ dzi.”
Vania kple Marcelo to Biblia sɔsrɔ̃ nyuie me tu xɔse sẽŋu ɖo ɖe Mawu me eye wova ka ɖe alesi wòlɔ̃ faa be yeakpe ɖe wo ŋu woakpɔ wofe kuxiwo gbɔe dzi. Ne míewɔ nu abe alesi wowɔe ene—ne míesrɔ̃ Biblia hetsɔ nusiwo wògblɔ wɔ dɔe—la, míafe dzi adze eme geɖe ŋutɔ abe alesi woawo hã fe dzi dze eme ene. Ekema apostolo Paulo fe dzidefonyawo ava eme na míawo hã be: “Migatsi dzimaɖi le naneke ŋuti o, ke boŋ le nusianu me la mitsɔ gbedodoɖa kple kukuɖeɖe na Mawu nanya miafe dzimedidiwo, eye mitsɔ akpedada kpe ɖe eŋuti. Eye Mawu fe ŋutifafa, si fo gɔmesesewo katã ta la, adzɔ miafe dziwo kple miafe tamesusuwo ŋu adzra wo ɖo le Kristo Yesu me.”—Filipitɔwo 4:6, 7.
Keke Ðe Ŋutifafa Vavã Ŋu Egbea
Yesu Kristo le mɔ fiam amesiwo nyatefea fe dɔ le wuwum to mɔ si kplɔa ame yia agbe mavɔ nɔnɔ le anyigba dzi paradiso me dzi. Esi wòle mɔ fiam wo ɖo ta Mawu fe tadedeagu dzadzɛa gbɔ la, wokpɔa ŋutifafa si ɖi esi woɖɔ le Biblia me be: “Nye dukɔ anɔ ŋutifafa tefe kple dziɖeɖi tefewo kpakple ablɔɖe gbɔɖemefewo.” (Yesaya 32:18) Eye ema nye ŋutifafa si woava kpɔ le etsɔme fe sue aɖe ko. Míexlẽ be: “Ame ɖihiãwo anyi anyigba la dome, eye dzi adzɔ wo ɖe ŋutifafa gbogbo la ŋuti. Ame dzɔdzɔewo anyi anyigba la dome, eye woanɔ edzi tegbee.”—Psalmo 37:11, 29.
Ekema ɖe míafe dzi ate ŋu adze eme egbea? Ẽ. Gakpe ɖe eŋu la, kakaɖedzi ate ŋu anɔ mía si be le etsɔ si gbɔna kpuie me la, Mawu atsɔ ŋutifafa si tɔgbe menɔ anyi kpɔ o la ayra amefomea me tɔ toɖolawoe. Ekema nukata màbiae le gbedodoɖa me be wòana efe ŋutifafa wò o? Ne kuxiwo le ŋuwò si wɔe be ŋutifafa bu ɖe wò la, do gbe ɖa abe alesi Fia Dawid doe ɖa ene be: “Nye dzimexaxawo do gã ɖe dzi, ɖem tso nye hiãwo me! Kpɔ nye nuxaxa kple nye hiã ɖa, eye natsɔ nye nuvɔ̃wo katã kem!” (Psalmo 25:17, 18) Kakaɖedzi nenɔ asiwò be Mawu ɖoa to gbedodoɖa siawo fomevi. Ekea efe asi me henaa ŋutifafa amesiwo katã dinɛ tso dzi anukwaretɔ me. Wona kakaɖedzi mí lɔlɔ̃tɔe be: “Yehowa tsɔ ɖe amesiwo katã yɔnɛ, amesiwo katã yɔnɛ le nyatefe me la gbɔ. Ewɔa amesiwo katã vɔ̃nɛ la, fe didi dzi na wo, esea wofe ɣli, eye wòxɔna na wo.”—Psalmo 145:18, 19.
[Nya si ɖe dzesi si le axa 5]
Nunya alo etsɔmenyanya fe ŋutete mele amegbetɔ si be wòaɖu eɖokui dzi kpekpeɖeŋu manɔmee o, Mawu gbɔ koe kpekpeɖeŋu si ko ŋu asixɔxɔ ŋutɔŋutɔ le la tsona
[Nya si ɖe dzesi si le axa 6]
Mawu kple Yesu Kristo ŋuti sidzedze ate ŋu ana be fomedodo kplikplikpli si akpe ɖe mía ŋu be míakpɔ tomefafa nanɔ mía kple Yehowa Mawu dome
[Nɔnɔmetata si le axa 7]
Biblia fe aɖaŋuɖoɖo dzi wɔwɔ wɔnɛ be ŋutifafa nɔa fomegbenɔnɔ me


text: 1 Paulo, Silvano*+ kple Timoteo+ le esia ŋlɔm na hame si le Tesalonika, si wɔ ɖeka kple Mawu Fofo la kple Afetɔ Yesu Kristo:Amenuveve kple ŋutifafa woana mi.2 Míeɖoa ŋku mi katã mia dzi le míafe gbedodoɖawo me hedaa akpe na Mawu ɣesiaɣi,+3 elabena míeɖoa ŋku miafe xɔsedɔwo kple dɔ siwo miewɔna le lɔlɔ̃ me kpakple miafe dzidodo le mɔkpɔkpɔ+ si le mia si le Afetɔ Yesu Kristo me la dzi ɣesiaɣi le mía Mawu kple Fofo la ŋkume.4 Nɔviwo, mi ame siwo Mawu lɔ̃, míenya be Mawue tia mi,5 elabena nya nyui si míeɖe gbefãe la, menye nya si míegblɔ kple nu ko wònye o, ke míegblɔe le ŋusẽ kple gbɔgbɔ kɔkɔe kpakple kakaɖedzi sẽŋu hã me, abe ale si ko mienya ame siwo fomevi míeva zu le mia dome le mia ta la ene.6 Ale miezu míawo kple Afetɔ la srɔ̃lawo,+ esi mietsɔ dzidzɔ si gbɔgbɔ kɔkɔea nana la xɔ nya la le yometiti geɖewo me,+7 eye mieva zu kpɔɖeŋu na xɔsetɔ siwo katã le Makedonia kple Akaya.8 Nyatefee wònye be menye ɖeko Yehowa* fe nya la ɖi hoo tso mia gbɔ yi Makedonia kple Akaya o, ke ale si miexɔ Mawu dzi se la ŋu nya hã kaka ɖo afi sia afi,+ ale be mehiã be míagagblɔ nya aɖeke o.9 Elabena woawo ŋutɔwo yi edzi le nu fom tso ale si míeva mia gbɔ zi gbãtɔ, kple ale si mietrɔ le miafe trɔ̃wo+ yome heva Mawu gbɔ, be miasubɔ Mawu gbagbe vavã la ŋuti,10 eye mialala Via tso dzifowo,+ ame si wòfɔ ɖe tsitre tso ame kukuwo dome, si nye Yesu, ame si ɖe mí tso dziku si gbɔna la me.+


text:
Yayra Siwo Ŋu Asixɔxɔ Le Wu Kesinɔnuwo
Yayra Siwo Ŋu Asixɔxɔ Le Wu Kesinɔnuwo
DƆWƆÐUI nyui aɖe nɔ Jon si le United States (États-Unis) la si. Esime wònye ɖekakpui ko la, ezɔ mɔ yi xexea fe tefe vovovowo eye wòkpɔ ga geɖe. Afe nyui aɖe nɔ woa kple srɔ̃a si eye woɖua agbe dziɖeɖitɔe. Le ame geɖe fe susu nu la, nu dze edzi na wo.
De ŋugble tso kpɔɖeŋu bubu ŋu kpɔ. Kostas * nye ame 80 siwo wotia le ame 5,000 siwo ŋlɔ dɔbiagbalẽ, siwo wotia be woanye Europa fe gadzraɖofe xɔŋkɔ aɖe fe dɔsrɔ̃viwo la dometɔ ɖeka. Le fe ʋɛ aɖewo ko megbe la, wodoe ɖe ŋgɔ zi geɖe, eye mlɔeba, eva zu gadzraɖofe bubu aɖe fe dɔdzikpɔfe gãwo dometɔ ɖeka fe dzikpɔla. Kaka wòaɖe asi le dɔ ma ŋu ahaɖo eya ŋutɔ fe dɔwɔfe la, ga si wòkpɔna le fe ɖeka me sɔa gbɔ wu esi ame akpa gãtɔ kpɔna le wofe agbenɔɣi katã. Ese le eɖokui me be nu dze edzi na ye.
Ke hã, ŋutsu eve siawo siaa ka ɖe edzi be yayrawo li siwo ŋu asixɔxɔ le wu ŋutilãmekesinɔnuwo. Le kpɔɖeŋu me, egbea la, Jon lɔ̃ faa va zu Biblia fiala be yeakpe ɖe ame bubuwo ŋu woate ɖe Mawu ŋu. Jon gblɔ be: “Nye ŋutɔ mekpɔe dze sii be ŋutilãmenuwo fe amesinɔnɔ mehea dzikpɔkpɔ vanɛ o. Agbagbadzedze be wòasu ame si kple beléle nɛ menaa vovo nɔa ame ŋu kura o. Gake agbenɔnɔ ɖe Biblia me gɔmeɖosewo nu nana yayra geɖewo, abe dzidzɔ geɖe wu kpɔkpɔ le srɔ̃ɖeɖe me, susumekɔdzeanyi, kple dzitsinya nyui ene, sua ame si.”
Kostas hã de dzesii be: “Mawu medi be míaɖoe kplikpaa be ŋutilãmenuwo nanɔ mía si wu ale si dze o. Meka ɖe edzi bliboe be nu sia nu si wòna mí wu esi míehiã gbe sia gbe la da agba ɖe mía dzi be míazãe wòawɔ ɖeka kple efe lɔlɔ̃nu.” Nyitsɔ laa la, Kostas kple efe fomea dze gbe bubu sɔsrɔ̃ gɔme kple susu be yewoate ŋu afia Biblia me gɔmeɖosewo ame geɖe wu. Egblɔ be, “Míesrɔ̃e be Dɔwɔwɔwo 20:35.nunana amewo naa míekpɔa dzidzɔ geɖe wu nuxɔxɔ.”—
Le nyatefe me la, Jon kple Kostas siaa va de dzesii be asixɔxɔ le yayra siwo míekpɔna le Mawu subɔsubɔ me ŋu wu ŋutilãmekesinɔnuwo. Daniel Gilbert, si nye nufialagã le Harvard Yunivɛsiti la, de dzesii be susu fe lãmesẽmenɔnɔ ŋuti nunyalawo “zã fe blananewo tsɔ srɔ̃ nu tso fomedodo si le kesinɔnuwo kple dzidzɔkpɔkpɔ dome ŋu, eye wo katã wofo nya ta be kesinɔnuwo nana amewo kpɔa dzidzɔ nenye be wona wodo le hiãkame kolikoli me eye wova kpɔa wofe nuhiahiãwo gbɔ abe ale si wòdze ene.” Ke hã, egblɔ kpee be, “Ne egasɔ gbɔ wu ema la, menaa dzidzɔ boo aɖeke sua ame si o.”
Nane Si Amewo Va Dea Dzesi Emegbe Kple Vevesese
Nunyala aɖe de dzesii be: “Ne ame nya do le hiãkame me ko la, ewɔ nuku ŋutɔ be ne efe kesinɔnuwo va le agbɔ sɔm ɖe edzi la, meganaa amea kpɔa dzidzɔ kokoko o.” Le fe alafa si va yi fe gɔmedzedze la, nyadzɔdzɔŋlɔla aɖe kpɔ nya sia fe nyatefenyenye dze sii esime wònɔ gbe biam Andrew Carnegie, si nye ame siwo to gayibɔwɔwɔ fe dɔwɔfe gãwo vɛ, kple ame siwo si ga nɔ wu le xexe me ɣemaɣi la dometɔ ɖeka. Afetɔ Carnegie gblɔ nɛ be: “Manyo be ame aɖeke naʋã ŋum o. Aleke nye kesinɔnuwo ate ŋu akpe ɖe ŋunyee? Mexɔ fe blaade fifia, eye nye dɔgbo megatea ŋu tua nuɖuɖu o. Malɔ̃ faa aɖe asi le nye miliɔn gbogboawo ŋu ɖe sɔhɛmeŋusẽ kple lãmesẽmenɔnɔ ta.”
Emegbe nyadzɔdzɔŋlɔlaa gblɔ kpee be: “Kasia, Afetɔ Carnegie trɔ hegblɔ kple vevesese kpakple seselelãme si nyemate ŋu aɖɔ o be, ‘Ne magate ŋu adze agbea gɔme ake la, malɔ̃ faa adzra nu sia nu si le asinye ɖe sɔhɛmeŋusẽ ta.’” Afetɔ J. Paul Getty, si hã nye kesinɔtɔ gã aɖe, sikpɔ ga tso mɔ̃memikuku me la, gblɔ nenema ke emegbe be: “Ga fe amesinɔnɔ mehea dzidzɔkpɔkpɔ vanɛ kokoko o. Ðewohĩ dzidzɔmakpɔmakpɔ boŋ.”
Ðewohĩ àlɔ̃ ɖe Biblia ŋlɔla aɖe fe nya sia dzi be: ‘Mègana ahedada kple hotsuim o; na maɖu nye nu si nye tɔnye, ne nyemagaɖi fo akpa ahasẽ nu agblɔ bena: “Ame kae nye Yehowa hã” o; eye ne nyemagaɖo ko ayi fi fi ge ahada afu ɖe nye Mawu fe ŋkɔ ŋu o.’—Lododowo 30:8, 9.
Fia Salomo si ɖu fia le blema Israel la ɖe nu me be: ‘Meɖo kpo gaɖo kpo ɖe dzi wu ame siwo katã nɔ Yerusalem do ŋgɔ nam.’ Ke hã, egblɔ kpee be: “Tofloko kple dagbadagba ɖe ya me wonye.” Salomo gblɔ hã be: “Yehowa fe yayra—eyae wɔa ame kesinɔtɔ, eye metsɔa vevesese aɖeke kpenɛ o.”—Nyagblɔla 2:9-11; 5:11, 12; Lododowo 10:22, NW.
Mɔ Si Kplɔa Ame Yia Yayra Mavɔwo Me
Eme kɔ fãa be, ne míekpɔ egbɔ be míele fomedodo nyui me kple Mawu ko hafi dzidzɔ vavãtɔ asu mía si. Ne míetsɔ Mawu ɖo nɔfe gbãtɔ la, míakpɔe be míafe agbenɔnɔ fe akpa sia akpa anyo ɖe edzi eye míafe dzi adze eme.
Dzidzɔtɔe la, míate ŋu agblɔ be ga mayi edzi anye dzimaɖitsitsitsofe na ame ɖaa o? Biblia na etsɔme aɖe si me woaɖe ŋukeklẽ kple asitsatsa me amebaba ɖa keŋkeŋ la fe kakaɖedzi mí. (1 Yohanes 2:15-17) Mawu fe gɔmeɖose dzɔdzɔewo nue amewo anɔ agbe ɖo le efe nuɖoanyi yeye si ava ɖe eyome la me. Woatrɔ anyigbaa wòazu paradiso abe ale si Mawu ɖoe le gɔmedzedzea me esime wòwɔ atsu kple asi gbãtɔa ɖe edzi ene. Yayra ka gbegbee nye esi wòanye be míakpɔe be dzidzɔ, ŋutifafa, kple lɔlɔ̃ xɔ afe ɖe anyigba bliboa katã dzi!—Yesaya 2:2-4; 2 Petro 3:13; 1 Yohanes 4:8-11.
Ɣemaɣi la, vivisese anɔ anyi eye agbenɔnɔ mati ame o. Ŋutilãmeyayrawo akpe ɖe gbɔgbɔmetɔwo ŋu, esime Mawu anɔ egbɔ kpɔm be tame si yeɖo le gɔmedzedzea me be amegbetɔwo nanɔ anyigba dzi tegbee la le eme vam. Míeka ɖe edzi be nuɖuɖu, dɔfe, kple dɔwɔwɔ si naa dzidzeme ame anɔ anyi na ame sia ame. Woaɖe ahedada ɖa keŋkeŋ.—Psalmo 72:16; Yesaya 65:21-23; Mixa 4:4.
Ame ɖe sia ɖe si ɖenɛ fiana tso dzi blibo me be yexɔ Yehowa, Mawu si na woŋlɔ Biblia la, dzi se la maɖu ŋukpe o. (Romatɔwo 10:11-13) Eya ta aleke gbegbe nunya anɔ eme be míati yayra siwo ŋu asixɔxɔ le wu kesinɔnuwo yomee nye esi!—1 Timoteo 6:6-10.—g09 03-E.
[Etenuŋɔŋlɔ]
^ mm. 3 Míetrɔ ŋkɔa.
[Nɔnɔmetata si le axa 26]
Ne míetsɔ Mawu ɖo nɔfe gbãtɔ la, dzidzeme geɖe wu asu mía si le agbe me
[Nɔnɔmetata si le axa 26]
Gazazã nunyatɔe ate ŋu ana míase vivi le agbe me geɖe wu


text: 19 Nya ɖe Egipte ŋu:+Kpɔ ɖa! Yehowa le alilikpo ɖidu dzi gbɔna Egipte.Egipte fe mawu maɖinuawo adzo nyanyanya le eŋkume,+Eye dzi alólo ɖe dɔme na Egipte.2 “Made adã tame na Egiptetɔ ɖe Egiptetɔ ŋu,Wo dometɔ ɖe sia ɖe awɔ aʋa kple nɔvia,Ame sia ame atso ɖe nɔvia kple ehavi ŋu,Du ɖe du ŋu, fiaɖufe ɖe fiaɖufe ŋu.3 Egipte fe gbɔgbɔ atɔtɔ le eme,Eye magblẽ efe tameɖoɖowo me.+Woatrɔ ɖe mawu maɖinuawo,Gbesalawo, ŋɔliyɔlawo kple nukalawo ŋu.+4 Matsɔ Egipte ade asi na afetɔ sẽŋuta aɖe,Eye fia sẽŋuta aɖe aɖu wo dzi,”+ Afetɔ vavã, aʋakɔwo fe Yehowa, ye gblɔe.5 Tsi ano le atsiafu me,Tɔsisi amie, eye eme afu kplakplakpla.+6 Tɔsisiwo aʋẽ kũu;Egipte fe Nil-tɔʋuwo amie, eye wo me afu kplakplakpla.Aɖa kple keti anyunyɔ.+7 Gbe siwo le Nil-tɔsisia ŋu le Nil-tɔsisia fe azizã nuKple anyigba siwo katã dzi wofã nuku ɖo le Nil-tɔsisia+ to la afu.+Ya akplɔ wo adzoe, eye womaganɔ anyi o.8 Tɔfodelawo afa konyi,Ame siwo doa fu* le Nil-tɔsisi me la axa nu,Eye ame siwo daa asabu le tɔawo me la azu ʋɛ.9 Ŋukpe alé ɖetitrelawo+Kple aklalalɔ̃lawo.10 Woagbã efe avɔlɔ̃lawo gudugudu;Eye apadɔwɔlawo axa nu.*11 Zoan+ fe amegãwo tsi bome.Eye susu mele Farao fe adaŋudela nyanuwo fe adaŋudede me o.+Aleke wɔ miagblɔ na Farao be:“Nunyalawo fe vie menye,Blemafiawo fe vie menye”?12 Afi kae wò nunyalawo le azɔ?+Ne wonya la, wonegblɔ tame si aʋakɔwo fe Yehowa ɖo ɖe Egipte ŋu la na wò.13 Zoan-megãwo wɔ bometsinu;Woble Nof-megãwo;*+Egipte fe toawo fe ame ŋkutawo kplɔ dukɔa trae.14 Yehowa de tɔtɔgbɔgbɔ eme;+Eye wokplɔ Egipte trae le nu sia nu si wòwɔna la me,Abe ale si ahamula nɔa yiyim sagasaga le efe xeɖeɖe me ene.15 Egipte mate ŋu awɔ nanekeNa ta alo asike, nu miemie alo keti* o.16 Gbe ma gbe la, Egipte anɔ abe nyɔnu ene, adzo nyanyanya, eye ŋɔdzi alée le aʋakɔwo fe Yehowa fe asi si wòdo ɖe dzi ɖe eŋuti la ta. +17 Yuda-nyigba la azu ŋɔdzi na Egipte. Ne woyɔ eŋkɔ la, vɔvɔ̃ aɖo wo le tame si aʋakɔwo fe Yehowa ɖo ɖe eŋu la ta.+18 Gbe ma gbe la, du atɔ̃ anɔ Egipte-nyigba dzi, siwo ado Kanaangbe,+ eye woaka atam na aʋakɔwo fe Yehowa be yewoawɔ nutefe nɛ. Woayɔ duawo dometɔ ɖeka be Nugbãdu.19 Gbe ma gbe la, vɔsamlekpui anɔ Egipte-nyigbaa titina na Yehowa, eye sɔti anɔ efe lifo dzi na Yehowa.20 Anye dzesi kple ɖase na aʋakɔwo fe Yehowa le Egipte-nyigba dzi; elabena woado ɣli ayɔ Yehowa le ameteɖeanyilawo ta, eye wòaɖo xɔnametɔ gã aɖe ɖe wo, ame si aɖe wo.21 Yehowa aɖe eɖokui afia Egiptetɔwo, Egiptetɔwo adze si Yehowa gbe ma gbe, eye woasa vɔwo ahana nuwo, woaɖe adzɔgbe na Yehowa eye woawɔ edzi.22 Yehowa atu nu kple Egipte.+ Atu nu kplii, eye wòagada gbe le eŋu; woatrɔ ɖe Yehowa ŋu, eye wòase wofe kukuɖeɖe la, ada gbe le wo ŋu.23 Gbe ma gbe la, mɔ gã+ aɖe atso Egipte ayi Asiria. Asiria ava Egipte, eye Egipte ayi Asiria; eye Egipte kple Asiria awɔ ɖeka asubɔ Mawu.24 Gbe ma gbe la, Israel anye etɔ̃lia akpe ɖe Egipte kple Asiria ŋu,+ eye wòanye yayra le anyigba la titina,25 elabena aʋakɔwo fe Yehowa ayra wo agblɔ be: “Woayra nye dukɔ Egipte, nye asinudɔwɔwɔ Asiria kple nye domenyinu Israel.”+


text: 14 Mekpɔ Alẽvi+ la le tsitre ɖe Zion+ To la dzi, eye ame akpe alafa ɖeka blaene vɔ ene,+ siwo fe ŋgonu woŋlɔ efe ŋkɔ kple Fofoa+ fe ŋkɔ ɖo la, le eŋu.2 Eye mese gbe aɖe tso dzifo abe tsi geɖewo fe gbeɖiɖi ene, abe dziɖegbe sesẽ fe ɖiɖi ene; eye gbe si mese la le abe hadzilawoe le saŋku fom ɖe ha dzi ene.3 Eye wole ha aɖe si ɖi ha yeye+ dzim le fiazikpui la ŋgɔ kple nu gbagbe+ eneawo kpakple ametsitsiawo+ ŋkume, eye ame aɖeke mete ŋu srɔ̃ ha la o, negbe ame akpe alafa ɖeka blaene vɔ ene,+ siwo wofle tso anyigba dzi la ko.4 Ame siawo mefo ɖi wo ɖokuiwo kple nyɔnuwo o; le nyatefe me la, wole abe ɖetugbui leafewo ene.+ Ame siawoe dzea Alẽvi la yome yia afi sia afi si wòyina.+ Wofle ame siawo+ tso amegbetɔwo dome be woanye kutsetse gbãtɔ+ na Mawu kple Alẽvi la,5 eye womekpɔ aʋatsokaka aɖeke le wofe nu me o; mokaka mele wo ŋu o.+6 Eye mekpɔ mawudɔla bubu aɖe wòle dzodzom le yame, eye nya nyui mavɔ aɖe le esi wòagblɔ na ame siwo le anyigba dzi, kple dukɔ sia dukɔ kple to sia to kple gbegbɔgblɔ sia gbegbɔgblɔ kpakple ame ɖe sia ɖe fomevi.+7 Eye wòle gbɔgblɔm kple gbe gã aɖe be: “Mivɔ̃ Mawu, eye mitsɔ ŋutikɔkɔe nɛ, elabena efe ʋɔnudrɔ̃gafofo la ɖo,+ eye mide ta agu na Ame si wɔ dzifo kple anyigba kple atsiafu+ kple tsidzɔfewo.”8 Mawudɔla bubu aɖe, si nye evelia, dze eyome le gbɔgblɔm be: “Emu loo! Babilon Gã+ la mu,+ eya si na dukɔwo katã no efe ahasiwɔwɔ* fe dzodzro sesẽ* fe wain la!”+9 Mawudɔla bubu aɖe, si nye etɔ̃lia, dze wo yome hele gbɔgblɔm kple gbe gã aɖe be: “Ne ame aɖe de ta agu na lã wɔadã+ la kple efe legba la, eye wòxɔ dzesi ɖe efe ŋgonu alo ɖe efe asi ŋu la,+10 ano Mawu fe dziku fe wain si wometɔ tsii o, si wokɔ ɖe Efe dɔmedzoekplu me la hã fe ɖe,+ eye woatsɔ dzo kple dzokpe+ awɔ fui vevie le mawudɔla kɔkɔewo ŋkume kple Alẽvi la ŋkume.11 Eye wofe fuwɔame fe dzudzɔ la anɔ tutum yi dzi tegbetegbe.+ Ame siwo dea ta agu na lã wɔadã la kple efe legba la kpakple ame sia ame si xɔa efe ŋkɔ fe dzesi la, makpɔ gbɔɖeme o zã kple keli.+12 Afi siae ame kɔkɔewo+ fe dzidodo hiã le, ame siwo léa Mawu fe sewo kple Yesu dzi xɔse+ me ɖe asi.”13 Eye mese gbe aɖe tso dzifo wògblɔ be, “Ŋlɔ bena: Dzidzɔtɔwoe nye ame siwo ku le Afetɔ+ la me tso fifia dzi. Ɛ̃, gbɔgbɔ la gblɔ be, mina woagbɔ ɖe eme tso wofe agbagbadzedzewo me, elabena wofe dɔwɔwɔwo dze wo yome enumake.”14 Eye mekpɔ alilikpo ɣi aɖe, eye ame si le abe amegbetɔvi+ ene la bɔbɔ nɔ alilikpo la dzi, sikafiakuku le ta nɛ, eye hɛ gobɛ ɖaɖɛ aɖe le esi.15 Mawudɔla bubu aɖe do tso gbedoxɔ la fe kɔkɔefe la, eye wòdo ɣli kple gbe gã aɖe ɖo ɖe ame si bɔbɔ nɔ alilikpo la dzi be: “Do wò hɛ gobɛ la ɖa nàŋe nu, elabena gafofo la de be woaŋe nu, elabena anyigbadzinukuwo ɖi keŋkeŋ.”+16 Eye ame si bɔbɔ nɔ alilikpo la dzi la do efe hɛ gobɛ la ɖe anyigba dzi, eye wòŋe anyigbadzinukuwo.17 Mawudɔla bubu aɖe gado tso gbedoxɔ la fe kɔkɔefe si le dzifo, eye hɛ gobɛ ɖaɖɛ le eya hã si.18 Mawudɔla bubu aɖe, si kpɔ ŋusẽ ɖe dzo dzi la, do tso vɔsamlekpui la me. Edo ɣli kple gbe gã aɖe ɖo ɖe ame si si hɛ gobɛ ɖaɖɛa le la be: “Do wò hɛ gobɛ ɖaɖɛ la ɖa nàtso anyigbadziwainka la fe kpowo, elabena efe tsetseawo ɖi.”+19 Eye mawudɔla la do efe hɛ gobɛ la ɖe anyigba dzi, eye wòtso anyigbadziwainka la tsɔ fu gbe ɖe Mawu fe dziku fe wainfiãnu gã la me.+20 Eye wofanya waintsetse si le wainfiãnu la me le dua godo, ʋu do le wainfiãnu la me eye wòɖɔ va ɖo keke sɔwo fe numegawo ŋuti ke, eye wòde stadio akpe ɖeka alafa ade.*


text:
Xɔsemeʋuʋu
Xɔsemeʋuʋu (Latingbe: Symbolum Apostolorum), enye nyawo si ɖe xɔse siwo nɔ Kristotɔwo si le blema ŋɔ̃li la fia. Kritso hame geɖe le xexeame egbe zãa xɔsemeʋuʋua abe nufafia na tsitadede kple subɔsubɔa ŋutɔ fe akpa vevie dometɔawo ɖeka. Hameawo aɖewo wonye Roma Katolico hame, Anglikan alo Eŋlisi hame, Presbyteria hame kple Metoɖist hame nyuiewo.
Woxɔese be woŋlɔ xɔsemeʋuʋua elabena ameaɖewo nɔ fafiam bena ɖe ko wodze abe Yesu nye amegbetɔ gake menye amegbetɔ wònye hafi o eye ahatso wò nye be wo hee ɖe ati ŋu eye wò ku. Xɔsemeʋuʋua fe nyawo fia nusiwo dzi Kristotɔwo xɔse fitaa na nusrɔ̃lawo kple amewo katã.
Eme nyawo[trɔ asi le eŋu | trɔ asi le etsofe ŋu]
Xɔsemeʋuʋu le Eʋegbe me[trɔ asi le eŋu | trɔ asi le etsofe ŋu]
- Mexɔ Mawu, etɔa ŋusẽ katã tɔ,
- si wɔ dzi kple anyigba dzi se.
- Mexɔ Yesu Kristo, Mawu fe tenuvi ɖeka, si nye mía afetɔ dzi se,
- Ame si fe fu wofɔ tso Gbɔgbɔ Kɔkɔe la me,
- Eye Maria, dzetugbui la dzii,
- Ame si kpe fu le Pontio Pilato te,
- Eye wohee ɖe ati ŋu, eye wòku, eye woɖii;
- Ame si yi tsiẽfe,
- Eye wòga fɔ tso amekukuwo dome le ŋkeke etɔ̃a gbe,
- Eye wòyi dzifo,
- Eye wònɔ etɔa ŋusẽ katã tɔ fe nuɖusi me.
- Afima wòa ɖa tso ava drɔ̃ ʋɔnu na amegbagbewo kple amekukuwo.
- Mexɔ Gbɔgbɔ Kɔkɔe dzi se,
- Kple Kristo hame kɔkɔea ɖeka,
- Si nye amekɔkɔewo fe fomedodo,
- Nuvɔ̃wo ɖeɖe,
- Ŋutilãa fe tsitretsitsi,
- Kpakple agbemavɔ̃ dzi se.
- Amen.
Nyawo le Eŋlisigbe me[trɔ asi le eŋu | trɔ asi le etsofe ŋu]
Kpɔ esiawo hãa[trɔ asi le eŋu | trɔ asi le etsofe ŋu]
Agbalẽ le xɔsemeʋuʋu ŋuti[trɔ asi le eŋu | trɔ asi le etsofe ŋu]
- J.N.D. Kelly: Early Christian Creeds. 3rd edition. Longman, Harlow 1975, ISBN 0-582-49219-X (Eŋlisigbe)
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- International Standard Bible Encyclopedia Vol. 1(Eŋlisigbe)
- ELLC fe xɔsemeʋuʋu nyawo Evangelical Lutheran Church le America (2004).(Eŋlisigbe) Wotsɔe nyawo tso afisia le 31 Siamlɔm, 2007.
- Roma Katoliko hame fe xɔsemeʋuʋu nyawo Catechism of the Catholic Church.(Eŋlisigbe) Wotsɔe nyawo tso afisia le 31 Siamlɔm, 2007.
- Nufafiawo tso xɔsemeʋuʋu ŋuti tso agbalẽnaylawo aɖewo gbɔ(Eŋlisigbe) Wotsɔe nyawo tso afisia le 31 Siamlɔm, 2007.


text: 13 Ne mefoa nu le amegbetɔwo kple mawudɔlawo fe gbegbɔgblɔwo me, gake lɔlɔ̃ mele asinye o la, ke mele abe gakogoe alo ayawagba si le ɖiɖim sesĩe ene.2 Ne nyagblɔɖi fe nunana le asinye, eye menya nya ɣaɣla kɔkɔewo katã kple sidzedzewo katã,+ eye xɔse le asinye ale gbegbe be mate ŋu aho towo, gake lɔlɔ̃ mele asinye o la, nyemenye naneke o.*+3 Eye ne metsɔ nye nunɔamesiwo katã na be woatsɔ anyi ame bubuwo,+ eye metsɔ nye ametia na, ale be mafo adegbe, gake lɔlɔ̃ mele asinye o la,+ meɖe vi aɖeke kura nam o.4 Lɔlɔ̃+ gbɔa dzi blewu,+ eye wònyoa dɔme.+ Lɔlɔ̃ meʋãa ŋu o.+ Mefoa adegbe o, medoa eɖokui ɖe dzi glodzoo o,+5 mewɔa nu si medze o,+ media eya ŋutɔ tɔ o,+ mebia dzi o.+ Meléa vɔ̃ siwo wowɔ ɖe eŋu la ɖi o.+6 Mekpɔa dzidzɔ ɖe nu madzɔmadzɔ ŋu o,+ ke ekpɔa dzidzɔ ɖe nyatefe boŋ ŋu.7 Enɔa te ɖe nuwo katã nu,+ exɔa nuwo katã dzi sena,+ ekpɔa mɔ na nuwo katã,+ edoa dzi le nuwo katã me.+8 Lɔlɔ̃ nu metsina gbeɖe o. Ke ne nyagbɔgblɔɖi fe nunanawo li la, woava ɖe wo ɖa; ne gbegbɔgblɔ bubuwo gbɔgblɔ* li la, woadzudzɔ; ne sidzedze li la, woava ɖee ɖa.9 Elabena sidzedze afãafã ye le mía si,+ eye míegblɔa nya ɖi afãafã,10 ke ne nu si le blibo la va ɖo la, woaɖe nu afãafã la ɖa.11 Esime menye ɖevi la, mefoa nu abe ɖevi ene, mebua tame abe ɖevi ene, mebua nuwo ŋu abe ɖevi ene; ke azɔ esi metsi la, meɖe asi le ɖevimenuwo ŋu.12 Elabena fifia la, míekpɔa nu flukpee to gahuhɔ̃e aɖe me, ke ɣemaɣi la, anye ŋkume kple ŋkume. Fifia la, menya nu afãafã, ke ɣemaɣi la, manya nu sia nu nyuie abe ale si wonyam nyuie ene.13 Ke azɔ la, nu etɔ̃ siawoe kpɔtɔ li: xɔse, mɔkpɔkpɔ, lɔlɔ̃; ke esi fo wo tae nye lɔlɔ̃.+


text:
Subɔsubɔ fe game sɔa kple Branham fe Agbadɔ fe subɔsubɔ la tututu. Le kpɔɖeŋu me, ne wofe subɔsubɔ dzea egɔme ga 2 woale me, esime Indiana fe game trɔa le vuvɔŋɔli me la, gafofo 3 fe vovototo nɔa míadome. Ne wòle alea la míafe subɔsubɔa adze egɔme ŋdi ga 11. Miate ŋu ayɔ le +1 (520)-678-5308 ne woaɖo kpe game la dzi na mi.
Míedea dzesi ŋudzedzekpɔkpɔ siwo mieŋlɔna katã be míemaa nusiwo wolé ɖe mɔ̃ dzi le Branham fe Agbadɔ la me kpli mi ne míeɖoa ŋu na mi gɔ hã o. Míafe ɣesiaɣi fe ŋuɖoɖoe nye:
“Míele esiawo fom le míafe subɔsubɔwo me hele nyɔnyɔ aɖe me tom ke míeka ɖe dzi be awɔ nenema ke na miawo hã. “
Mawu ne yra mi esime NYA la anɔ mia nu vivim.
MIŊLƆ ŊUƉOƉO
Womele wò email address fia ge le dutofo o. Nusiwo wobia be woaŋlɔ woe wode dzesi kple dzesi sia (*)


text:
Amegbetɔ fe Ablɔɖevinyenye ŋu Kpeɖoɖodzinya
Amegbetɔ fe Ablɔɖevinyenye ŋu Kpeɖoɖodzinya enye kpeɖoɖodzinyawo si Xexeme Dukɔ Ƒofuawo fe Takpekpegã la ŋlɔ daɖi le 10 Dzome 1948 le Palais de Chaillot, Paris. Ɖoɖo 30 le eme si dzi Xexeme Dukɔ Ƒofuawo da asi ɖo na amegbetɔwo katã le xexeame godoo.
"Wodzi amegbetɔwo katã ablɔɖeviwoe eye wodzena bubu kple gomekpɔkpɔ sɔsɔe. Susu kple dzitsinya le wo dometɔ ɖesiaɖe si eyata wodze be woanɔ anyi le ɖekawɔwɔ blibo me." — Kpeɖodzinya ɖoɖo I
Eŋɔŋlɔ[trɔ asi le eŋu | trɔ asi le etsofe ŋu]
Le nuvɔ̃ɖi siwo Adolf Hitler kple efe asrafowo wɔ le Xexemeʋa evelia me ta la, amewo geɖe va bui be ehiã be woaŋlɔ sewo le amegbetɔwo fe ablɔɖevinyenye ŋuti. Esia na be Xexeme Dukɔ Ƒofuawo fe Nuŋlɔlagã tia John Peters Humphrey si tso Canada be wòakpɔ eŋɔŋlɔ dzi. Amesiwo kpe ɖe eŋu wodome tɔa ɖewo enye Eleanor Roosevelt tso United States, Jacques Maritain kple René Cassin tso France, Charles Malik tso Lebanon, kple P. C. Chang tso China. Xexeme Dukɔ Ƒofuawo fe Takpekpegã si kpe le 10 Dzome 1948 wɔ akametatia le nya sia ŋuti, eye dukɔ 48 lɔ ɖe dzi, 0 gbe, eye 8 mede dzesia ɖeke o.[1]
Emenyawo[trɔ asi le eŋu | trɔ asi le etsofe ŋu]
Woŋlɔe abe dukɔ me sewo ene eye wodze egɔme kple Kpɔkplɔyiɖeme. Wokplɔ esia ɖo kpli ɖoɖo 30 sɔ̃.
Gbewo[trɔ asi le eŋu | trɔ asi le etsofe ŋu]
Woŋlɔ ɖe Guinness Book of Records la me be nyasiawo nye agbalẽ si gɔme woɖe ɖe gbe bubuwo me wòsɔgbɔ wu le xexeame.[2] Xexeme Dukɔ Ƒofuawo ŋutɔ ɖe nya siawo gɔme ɖe gbe 366 me.[3]
Nyasiawo fe tsofe[trɔ asi le eŋu | trɔ asi le etsofe ŋu]
- ↑ Eleanor Roosevelt Address to the United Nations General Assembly 9 Dzome 1948, le Paris, France.
- ↑ United Nations Decade for Human Rights Education (1995-2004)7 Anyɔnyɔ 2000. Xexeme Dukɔ Ƒofuawo fe Takpekpegã.
- ↑ Alphabetical Listing of All Translations (366) OHCHR.
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
Kpeɖeŋu nyawo[trɔ asi le eŋu | trɔ asi le etsofe ŋu]
- Metsɔ nya siawo fe akpa gãtɔ tso Eŋlisi Wikipiɖia la dzi le 13 Dasiamime 2007.


text:
Nukae Nye Ƒukukua fe Agbalẽxatsaxatsawo Ŋuti Nyatefenya?
Nukae Nye Ƒukukua fe Agbalẽxatsaxatsawo Ŋuti Nyatefenya?
Ƒe 50 kple edzivɔ enye si va yi la, kpe aɖe si Bedouin alẽkplɔla (alẽkplɔla tsatsala) aɖe da wòva dze agado aɖe me va zu nusi ame aɖewo yɔ be fe alafa 20 lia me tomenukuku si ɖe dzesi wu. Tsatsalaa se be kpea lɔ ze aɖe wògbã. Esi wòlé ŋku ɖe eme la, eke ɖe nusi yɔm wova le fifia be Ƒukukua fe Agbalẽxatsaxatsawo fe gbãtɔ ŋu.
WOVA tsɔ ɖe le agbalẽxatsaxatsa siawo me vevie eye woʋlia nya le wo ŋu, le agbalẽnyalawo kple nyadzɔdzɔgblɔlawo siaa dome. Le amehawo dome la, eŋu nya siwo tɔtɔa ame kple nya totrowo gbɔgblɔ bɔ. Wogblɔ be woɣla gbogbo aɖewo le vɔvɔ̃ be agbalẽxatsaxatsaawo ɖe nyatefenya siwo ate ŋu agblẽ nu le Kristotɔwo kple Yudatɔwo siaa fe dzixɔsewo ŋu la ɖe go ta. Gake asixɔxɔ ŋutɔŋutɔ kae le agbalẽxatsaxatsa siawo ŋu? Le fe 50 kple edzivɔwo megbe la, ɖe woate ŋu anya nya siwo ku ɖe wo ŋua?
Nukae Nye Ƒukukua fe Agbalẽxatsaxatsawo?
Ƒukukua fe Agbalẽxatsaxatsawo nye blema Yudatɔwo fe asinuŋɔŋlɔgbalẽ, siwo dometɔ akpa gãtɔ woŋlɔ ɖe Hebrigbe me, akpa aɖewo le Aramgbe me, eye ʋɛ aɖewo le Helagbe me. Agbalẽxatsaxatsa kple agbalẽ kakɛ siawo dometɔ geɖe xɔ wu fe 2,000 hafi wodzi Yesu. Asinuŋɔŋlɔgbalẽ didi adre siwo fe akpa aɖewo nyunyɔ wu bubuwo la nɔ agbalẽxatsaxatsa siwo wokpɔ tso Bedouinwo gbɔ la dometɔ gbãtɔwo dome. Esi wotsa agado bubuwo me la, woke ɖe agbalẽxatsaxatsa kple agbalẽ kakɛ akpe bubu geɖewo ŋu. Le fe 1947 vaseɖe fe 1956 dome la, woke ɖe agado 11 siwo me agbalẽxatsaxatsawo nɔ ŋu le afisi gogo Qumran, le Ƒukukua gbɔ.
Esime woke ɖe agbalẽxatsaxatsaawo kple agbalẽ *kakɛawo katã ŋu la, wofe xexlẽme nye asinuŋɔŋlɔgbalẽ siwo anɔ abe 800 sɔŋ ene. Wofe agbɔsɔsɔme fe akpa abe enelia ene, alo asinuŋɔŋlɔgbalẽ siwo wu 200, nye Hebrigbe me Biblia fe akpa vovovowo. Asinuŋɔŋlɔgbalẽ bubu siwo ŋu woke ɖo nye Yudatɔwo fe blemanuŋɔŋlɔ siwo menye Biblia fe agbalẽwo o, wonye Apocrypha kple Pseudepigrapha.
Agbalẽawo dometɔ siwo nyɔ agbalẽnyawo fe ɖetsɔleme wu enye ŋɔŋlɔ siwo womenya tsã o. Wo dometɔ aɖewo nye Yudatɔwo fe sea me nyawo gɔmeɖeɖe, se siwo wode koŋ na kɔmama si nɔ Qumran nutoa me tɔwo, subɔsubɔkɔnu me hakpanyawo kple gbedodoɖawo, kple xexeame fe nuwuwu ŋuti nuŋlɔɖi siwo ɖe nukpɔsusu siwo ku ɖe Biblia me nyagblɔɖiwo me vava kple ŋkeke mamlɛawo ŋu la fia. Biblia-gɔmeɖegbalẽ tɔxɛwo hã li, eye woawoe nye blema Biblia-kpukpuiwo me ɖegbalẽ xoxotɔ kekeake siwo do ŋgɔ na egbegbe tɔwo.
Amekawoe Ŋlɔ Ƒukukua fe Agbalẽxatsaxatsaawo?
Ɣeyiɣi ŋuti kɔntabumɔnu vovovo siwo wozãna na blemagbalẽwo ɖee fia be wogbugbɔ ŋlɔ agbalẽxatsaxatsaawo le fe alafa etɔ̃lia D.M.Ŋ. kple fe alafa gbãtɔ M.Ŋ. me dome. Agbalẽnyala aɖewo bui be anye Yudatɔ siwo tso Yerusalem ye ɣla agbalẽxatsaxatsaawo ɖe agadowo me do ŋgɔ na gbedoxɔa gbagbã le fe 70 M.Ŋ. me. Gake agbalẽnyala siwo ku nu me le agbalẽxatsaxatsaawo ŋu dometɔ akpa gãtɔ kpɔe be nukpɔsusu sia mewɔ ɖeka kple agbalẽawo ŋutɔ me nyawo o. Nukpɔsusu kple kɔnu siwo le agbalẽxatsaxatsaa geɖe me tsi tre ɖe subɔsubɔhakplɔla siwo nɔ Yerusalem la fe nuwɔnawo ŋu. Agbalẽxatsaxatsa siawo me nyawo fia be fufofo aɖe si xɔe se be Mawu gbe nunɔlawo kple Yerusalem gbedoxɔ me subɔsubɔ eye be ebu yewofe fufofoa fe tadedeagu le gbedadafo be eyae xɔ ɖe gbedoxɔ me subɔsubɔ tefe lae ŋlɔe. Edze abe ɖe manya wɔ be Yerusalem gbedoxɔ me subɔsubɔhakplɔlawo naɣla nuŋlɔɖi siwo dome agbalẽ mawo hã le be woanɔ dedie o ene.
Togbɔ be anɔ eme be nugbugbɔgaŋlɔla gbogbo aɖewo nɔ Qumran hã la, ɖewohĩ ɖe xɔsetɔawo fo agbalẽxatsaxatsa siawo dometɔ geɖe nu fu tso tefe bubuwo tsɔ va afima. Míate ŋu agblɔ be tefe vovovowoe wofo Ƒukukua fe Agbalẽxatsaxatsawo nu fu tsoe. Abe alesi wònɔna le agbalẽdzraɖofe ɖesiaɖe gomee ene la, agbalẽ vovovo siwo fe nukpɔsusuwo to vovo na wo nɔewo anɔ agbalẽawo me, womaku ɖe exlẽlawo fe subɔsubɔ nukpɔsusuwo ŋu kokoko o. Gake nuŋlɔɖiawo dometɔ siwo bɔ wu la anye esiwo ku ɖe nusiwo dzɔa dzi na afimatɔwo kple esi ɖe wofe dzixɔsewo fia ŋu.
Essenetɔwoe Qumrantɔwo Nyea?
Ne Qumran-gbalẽdzraɖofee agbalẽxatsaxatsa siawo nɔ la, ke amekawoe nɔ nuto ma me? Nufialagã Eleazar Sukenik, amesi xɔ agbalẽxatsaxatsa etɔ̃ na Hebrigbe Yunivɛsiti si le Jerusalem le fe 1947 me, ye nye ame gbãtɔ si bui be agbalẽxatsaxatsa siawo nye Essenetɔwo fe agbalẽ.
Essenetɔwo nye Yudatɔwo fe kɔmama aɖe si ŋu fe alafa gbãtɔ me fe agbalẽŋlɔla siwo nye Josephus, Philo si tso Alexandria , kple Pliny Tsitsitɔ fo nu tsoe. Womenya afisi tututu Essenetɔwo dzɔ tso o, gake edze abe woanya do le Maccabeewo fe aglãdzeɣi le fe alafa evelia D.M.Ŋ. lɔfo ene. * Josephus ka nya ta tso wofe anyinɔnɔ le ɣemaɣi ŋu esime wònɔ nu ŋlɔm tsitotsito tso alesi wofe subɔsubɔ nukpɔsusuwo to vovo na Farisitɔwo kple Zadukitɔwo tɔ ŋu. Pliny gblɔ be Essenetɔ aɖewo nɔ Ƒukukua gbɔ le Yerixo kple En-Gedi domee.
Nufialagã James VanderKam si nye Ƒukukua fe Agbalẽxatsaxatsaawo ŋuti nunyala do susu ɖa be “Essenetɔ siwo nɔ Qumran-nutoa me nye Essenetɔwo fe ha gã la fe akpa sue aɖe ko,” eye Josephus gblɔ be wofe xexlẽme anɔ akpe ene. Nusiwo Qumran-nuŋlɔɖiwo ɖe fia le ha bliboa ŋu dze abe esɔ kple Essenetɔawo wu Yudatɔwo fe hatsotso bubu ɖesiaɖe si nɔ anyi ɣemaɣi ene, togbɔ be menye nuŋlɔɖiawo me nyawo katãe sɔ kpli wo o hã.
Ame aɖewo gblɔ be Qumran ye Kristotɔnyenye Mateo 15:1-20; Luka 6:1-11) Míate ŋu agblɔ nya ma ke le Essenetɔwo fe wo ɖokui ɖeɖe ɖe aga tso hadome, wofe dzɔgbese kple luʋɔ makumaku dzixɔsewo, kpakple alesi wotea gbe ɖe trenɔnɔ kple vivime nufiafiawo le gomekpɔkpɔ kple mawudɔlawo le wofe tadedeagu me dzi hã gome. Esia ɖee fia be wofe nufiafiawo to vovo na Yesu kple fe alafa gbãtɔ me Kristotɔwo tɔ.—Mateo 5:14-16; Yohanes 11:23, 24; Kolosetɔwo 2:18; Timoteo I, 4:1-3.dzɔ tso. Gake míate ŋu akpɔ vovototo gã geɖe le Qumran-kɔmama la fe subɔsubɔ nukpɔsusuwo kple Kristotɔ gbãtɔwo tɔ dome. Edze le agbalẽ siwo wokpɔ le Qumran me be Sabat-se sesẽ siwo gbɔ eme nɔ wo si eye wotsia dzi ɖe dzadzɛnyenye le kɔnu nu ŋu ale gbegbe. (
Wometsyɔ Nu Naneke Dzi o, Womeɣla Agbalẽxatsaxatsa Aɖeke O
Le fe siwo kplɔ keke ɖe Ƒukukua fe Agbalẽxatsaxatsaawo ŋu ɖo me la, wota agbalẽ vovovo siwo na agbalẽ siwo ŋu woke ɖo gbã la me nyawo va bɔ agbalẽnyalawo ate ŋu akpɔ azã le xexeame katã. Gake kuxi va nɔ agbalẽ kakɛ akpe geɖe siwo ŋu woke ɖo le agadoawo dometɔ ɖeka, si woyɔna be Agado 4 lia, me ŋu. Agbalẽ siawo nɔ agbalẽnyala siwo tso dukɔ vovovo me fe dɔwɔha sue aɖe si woɖo ɖe East Jerusalem (si nye Jordan fe akpa aɖe ɣemaɣi) le Palestine Blemanudzraɖofe la si me. Womena agbalẽnyala siwo nye Yudatɔwo alo Israel-vi aɖeke nɔ dɔwɔha sia me o.
Dɔwɔhaa wɔ ɖoɖo be yewomaɖe mɔ ame aɖeke nakpɔ agbalẽawo o vaseɖe esime yewoata yewofe numekukuwo me tsonuwo vɔ hafi. Woɖo agbalẽnyalawo fe xexlẽme aɖe koŋ be woawo koe anɔ dɔwɔhaa me. Ne dɔwɔhaa me tɔ aɖe ku la, agbalẽnyala yeye ɖeka koe wotsɔ ɖoa etefe. Dɔa fe lolome bia dɔwɔha si lolo wu ema kura, eye le go aɖewo me la, ebia blema Hebri kple Aram gbe nyanya si de ŋgɔ wu. James VanderKam gblɔe ale: “Agbalẽ kakɛ akpe geɖe ŋuti dɔwo sɔ gbɔ wu nusi agbalẽnyala enyi ate ŋu awɔ, eɖanye aleke ke wobii hã o.”
Ƒe 1967 me Ŋkeke Ade Ʋa la na be East Jerusalem kple efe agbalẽxatsaxatsawo va nɔ Israeltɔwo fe dziɖuŋusẽ te, gake womewɔ tɔtrɔ aɖeke le agbalẽawo ŋuti numekuha ŋu o. Esi Agado 4 lia me fe agbalẽxatsaxatsaawo tata nɔ hehem ɖe megbe va ɖo fe bla nanewo la, agbalẽnyala geɖe he nya ɖe eŋu. Le fe 1977 me la, Nufialagã Geza Vermes si le Oxford Yunivɛsiti yɔe be fe alafa 20 lia me agbalẽnyanya me ŋukpenya gãtɔ kekeake. Nya aɖewo te kaka be ɖe Katoliko-ha la ɖoe koŋ ɣla agbalẽawo, be womeganya wo me nyatakaka siwo agblẽ nu le Kristotɔnyenye ŋu o.
Le fe 1980-awo me la, wova dzi dɔwɔhaa me tɔwo ɖe edzi mlɔeba wo ɖo agbalẽnyala 20. Emegbe le fe 1990 me, le nuŋɔŋlɔmetolawo fe tatɔ yeye Emanuel Tov si le Hebrigbe Yunivɛsiti si le Jerusalem fe mɔfiafia te la, wogadzi dɔwɔhaa me tɔwo ɖe edzi wova wu agbalẽnyala 50. Wowɔ ɖoɖo si dzi woazɔ ɖo tututu le agbalẽxatsaxatsa susɔeawo katã ŋuti nyatakaka siwo agbalẽnyalawo aɖe ɖe go la tata ŋu.
Wowɔ ŋgɔyiyi ŋutɔŋutɔ aɖe si womenɔ mɔ kpɔm na o le fe 1991 me. Gbã la, wota A Preliminary Edition of the Unpublished Dead Sea Scrolls (Ƒukukua fe Agbalẽxatsaxatsa Siwo Wometa O fe Tata Gbãtɔ). Wonɔ te ɖe dɔwɔhaa fe nyadigbalẽ aɖe dzi fo tata sia nu fu to kɔmpiutaɖaŋu dzi. Emegbe Huntington fe Agbalẽdzraɖofe si le San Marino, California, ɖe gbefãe be yewoaɖe yewofe agbalẽxatsaxatsaawo fe fotowo katã ɖe go be wòate ŋu asu agbalẽnyala ɖesiaɖe si. Medidi o, A Facsimile Edition of the Dead Sea Scrolls (Ƒukukua fe Agbalẽxatsaxatsa fe Fotokɔpi) wɔe be agbalẽxatsaxatsa siwo wometa tsã o fe fotowo va bɔ agbalẽnyala ɖesiaɖe ate ŋu akpɔ bɔbɔe.
Eyata le fe ewo siwo va yi me la, Ƒukukua fe Agbalẽxatsaxatsaawo katã li hena numekuku wɔwɔ le wo ŋu. Numekukua ɖee fia be wometsyɔ nu naneke dzi o; womeɣla agbalẽxatsaxatsa aɖeke o. Esi wole agbalẽxatsaxatsa mamlɛawo tam ta la, fifia hafi woate ŋu adze wo ŋuti numekuku tsitotsito bliboe gɔme. Ena be agbalẽxatsaxatsa ŋuti nusrɔ̃la bibiwo fe dzidzime yeye aɖe va do. Gake viɖe kae le numekuku sia ŋu na Biblia-srɔ̃lawo?
[Etenuŋɔŋlɔwo]
^ mm. 6 Apocrypha (egɔme le nyaa ŋutɔŋutɔ nue nye, “ŋɔŋlɔ ɣaɣlawo”) kple Pseudepigrapha (egɔme le nyaa ŋutɔŋutɔ nue nye “agbalẽ siwo woŋlɔ ɖe amewo fe ŋkɔ me alakpatɔe”) siaa nye Yudatɔwo fe agbalẽ siwo woŋlɔ tso fe alafa etɔ̃lia D.M.Ŋ. vaseɖe fe alafa gbãtɔ M.Ŋ. me. Roma Katoliko Ha da asi ɖe Apocrypha la dzi be enye Biblia-gbalẽ siwo dzi woda asi ɖo be wotso gbɔgbɔ me la fe akpa aɖe, gake Yudatɔwo kple Protestanttɔwo gbe agbalẽ siawo. Zi geɖe la, woŋlɔa Pseudepigrapha la wònyea nyakpakpa kpe Biblia me ŋutinyawo, eye woŋlɔnɛ le Biblia-meme xɔŋkɔwo fe ŋkɔ me.
^ mm. 13 Kpɔ nyati si nye “Amekawoe Nye Maccabeewo?” le November 15, 1998, Gbetakpɔxɔ fe axa 21-4.
[Nɔnɔmetata si le axa 3]
Agado siwo tsɔ ɖe Ƒukukua gbɔ siwo me wokpɔ blemagbalẽxatsaxatsawo le dometɔ aɖewoe nye esiawo
[Nɔnɔmetata Tsofe si le axa 3]
Agbalẽxatsaxatsa kakɛ: Axa 3, 4, kple 6: Courtesy of Israel Antiquities Authority
[Nɔnɔmetata Tsofe si le axa 5]
Courtesy of Shrine of the Book, Israel Museum, Jerusalem


text: 21 Nya ɖe gbegbe si le futa la ŋu:*+Egbɔna abe ahom si tu tso anyiehe ene,Tso gbegbe, tso anyigba dziŋɔ aɖe dzi.+2 Woɖe ŋutega dziŋɔ aɖe fiam:Ametatrɔla le ame ta trɔm,Eye nugblẽla le nu gblẽm.Elam, ho yi! Media, ɖe to ɖee!+Matsi hũɖeɖe siwo katã wòhe vɛ la nu.+3 Eya ta metɔtɔ vevie.*+Mele veve semAbe nyɔnu funɔ si le ku lém ene.Metɔtɔ ale gbegbe be nyemegale nu sem o;Dzidzi fom ale gbegbe be nyemegale nu kpɔm o.4 Nye dzi ʋuʋu; ŋɔdzi na nye lãme le fofom kpakpakpa.Fiẽ si mekpɔa mɔ na vevie la zu ŋɔdzi nam.5 Miɖo kplɔ̃, miɖo zikpuiawo!Miɖu nu miano nu!+Mi amegãwo, mitso, misi ami na akpoxɔnu!6 Elabena ale Yehowa gblɔ nam ye nye esi:“Yi nàɖo gbetakpɔla, ne nàna wòagblɔ nu si wòkpɔ.”7 Ekpɔ aʋatasiaɖam si hem sɔ eve le,Aʋatasiaɖam si hem tedziwo le,Aʋatasiaɖam si hem kposɔwo le.Eɖo ŋku anyi hefu to anyi vevie.8 Eye wòɖe gbe abe dzata ene be:“Oo Yehowa, metɔ ɖe gbetakpɔxɔ la dzi ɖaa le ŋkeke me,Eye mele nye dzɔfe zã sia zã.+9 Kpɔ nu si gbɔna ɖa:Ŋutsuwo le aʋatasiaɖam si hem sɔ eve le la me!”+Eye wòdo ɣli gblɔ be:“Emu loo! Babilon mu!+Egbã efe mawuwo fe legbawo katã fu anyi!”+10 Oo, nye ame siwo wofo,Nye nuku tso nye nukufofe,*+Megblɔ nya si mese tso aʋakɔwo fe Yehowa, Israel fe Mawu gbɔ la na mi.11 Nya ɖe Duma* ŋu:Ame aɖe do ɣli le yɔyem tso Seir be:+“Dzɔla, zã va yi vɔa?Dzɔla, zã va yi vɔa?”12 Dzɔla la ɖo eŋu be:“Ŋu le keke ge, eye zã agado.Ne miedi be yewoabia la, mibia.Migava faa!”13 Nya ɖe tagba ŋu:Oo, mi Dedan mɔzɔhawo,+Miatsi ave me adɔ le tagba.14 Mitsɔ tsi yi ɖakpe tsikɔwuitɔ.Oo, Tema-nyigba dzi tɔwo,+Mitsɔ nuɖuɖu yi ɖakpe ame si le sisim.15 Elabena yi nue wosi le, yi si woɖe le aku me,Dati si me wovu, kple aʋa la fe nyanyra nue wosi le.16 Elabena ale Yehowa gblɔ nam ye nye esi: “Le fe ɖeka me tututu, abe apadɔwɔla fe fe ene* la, Kedar fe ŋutikɔkɔe+ la katã nu ayi.17 Kedar fe aʋawɔla, aŋutrɔdala susɔeawo, azu ʋɛ, elabena Yehowa, Israel fe Mawu, ye gblɔe.”


text:
Gbedasi: 63-0901E Dzodzodzoetsitsi
Mawu fe Ʋu kadodo, Dzesi kadodo, Nubabla dukɔ lɔlɔ̃a.
Miɖo ŋku dzi ko be, míenye Xawa o, míenye ɖikela siawo dometɔ ɖeka siwo le fofose wɔm kple Satana o. Xɔse maʋamaʋa le mía si ɖe Nya sia me! Míelé Mawu fe Nya ɖe sia ɖe si Wòŋlɔ hegblɔ ɖe Nyafokawo dzi me ɖe asi sesĩe. Ena mí XƆSE DEBLIBO.
Míele xɔse gã aɖe si wòdze be wòanɔ míaŋutɔwo me dzi kpɔm o. Míele agbagba dzem be míanyo kakaka o; míete ŋu le nyonyo ge kakaka kpɔ gbeɖe o, míele fu da ge kokoko. Menye nu ma mee Wògblɔ na mí be míaɖo xɔse ɖo o. Egblɔ be xɔse nanɔ mia si eye mixɔ NYA ƉE SIA ƉE si Wògblɔ dzi se be enye Ale Afetɔ La Gblɔ Esi. MÍELE EWƆM eye Wòna mí XƆSE DEBLIBO ƉE EƑE NYA ME.
Mina míase nusi Gbɔgbɔ Kɔkɔe le nanam abe akɔŋta hele gbɔgblɔm na Fofo la kuɖe mía ŋu la ɖa.
“Meɖo to wò sededeawo. Medi hekpɔ ame fe hatsotso sue aɖewo siwo kaka ɖe xexea katã me. Medɔ nyafokafola aɖewo ɖo ɖe wofe afe me eye wofo nyafoka aɖewo. Esime wose nyafokawo la, woxɔ Nya ɖe sia ɖe dzi se. Azɔ wotrɔ wofe afe zu hame be wòaxɔ Gbedeasi la. Wonye Wò Hɔ̃wo siwo le fufom be yewoase Wò Nya la.
Megblɔ na wo be amesiwo katã ava Dzesi La, gafofo la fe Gbedeasi la te la, woakpɔ ɖeɖe. Megblɔ na wo bena woazu Ɖeka kpli Wò kple Wò Nya la. Ne Wòwɔ dɔ ɖe wodzi la, ekema zã Dzesi ma ɖe woviwo dzi. Zãe ɖe wofe lɔlɔ̃tɔwo dzi eye kplɔwo va Dzesi ma te ke woawo hã woakpɔ ɖeɖe.
Megblɔ na amesiwo nɔ nyafoka la sem be: Mebia wo na Mawu. Woxɔ Esia se esime Megblɔ Esia, kple wofe dziwo kple luʋɔwo katã.
Tɔnye wonye, amesiwo melɔ̃na siwo le nyafokawo sem.
Megblɔ na wo be woalé ŋku ɖe nusi ava le Nutrenu Adreawo megbe ŋu: amewo fe ɖekawɔwɔ, dzesiwo fe ɖekawɔwɔ, dzodzĩ si le keklẽm mĩamĩamĩa le ŋkeke mamleawo me, wotsyɔ ta na wo le nu ɖeka sia me, Dzesi la.”
Oo, Hame, tso eye ʋuʋu ɖokuiwò! Do fetsu wò dzitsinya, nyo ɖokuiwò, le gafofo sia me! Edze be míatsi dzodzodzoe! Nane gbɔna tso Afetɔ la gbɔ! Menyae abe ALE AƑETƆ LA GBLƆ ESI ene. Nane gbɔna, eye anyo na mí wu be míatsi dzodzodzoe. Ele Agbe kple ku do me. Ato mía ŋu eye míakpɔe o.
Míenya bena nane le dzadzraɖo wɔm be yeadzɔ. Afetɔ la fe vava anye dzodzo kpata, kple aɖzametɔ. Míezu amesiwo tsi dzodzodzoe. Ɣeyiɣi la tu afe. Míede dzesi Dzesi la na míafe ŋkeke la eye wozãe.
Míele ŋutititozã fe dzesiwo ŋuti dɔ wɔm le Kɔsiɖagbe sia esi woɖu le nɔnɔme kpata aɖe me, le dzodzodzoetsitsi fe ɣeyiɣiwo me. Míele fufom ɖe du le xexea katã me, le Efe Nya ŋu.
Va kpɔ gome le nudzɔdzɔ gã sia me Kɔsiɖagbe sia le wòtrɔ ga 4 me, Jeffersonville fe game, esime míafofu be míase Nya : 63-0901E —Dzodzodzoetsitsi.
Nɔvi. Joseph Branham
Mose II 12:11
Yeremya 29:10-14
Luka Kɔkɔe 16:16
Yohanes Kɔkɔe 14:23
Galatiatɔwo 5:6
Yakobo Kɔkɔe 5:16


text:
SƆHƐWO BIANA BE
Nu Ka Tae Mesia Ðokuinye?
Nu kae ameɖokuisisi nye?
Ameɖokuisisi nye eɖoɖo koŋ atsɔ lãnuwo anɔ nu vevi wɔm ame ɖokui. Esia nye nu vevi wɔwɔ ame ɖokui gbogbo siwo li la dometɔ ɖeka ko. Ðewoe nye dzotsɔtsɔ amè ame ɖokui kple ameɖokuifofo. Nyati sia ku ɖe ameɖokuisisi ŋu, gake mɔfiame siwo le eme ate ŋu akpe ɖe ame siwo wɔa nu vevi bubuwo wo ɖokuiwo hã ŋu.
Do wò sidzedze kpɔ: Nyatefee alo aʋatsoe.
Nyɔnuviwo koe sia wo ɖokuiwo.
Ameɖokuisisi nye Biblia fe sedede si le 3 Mose 19:28 si gblɔ be: ‘Migasi mia ɖokuiwo o’ la dzi dada.
Ŋuɖoɖo nyuitɔwo:
Aʋatsoe. Togbɔ be nyɔnuviwo koŋue sia wo ɖokuiwo hã la, ŋutsuvi aɖewo hã sia wo ɖokuiwo eye wowɔa nu vevi fomevi bubuwo hã wo ɖokuiwo.
Aʋatsoe. Nya si 3 Mose 19:28 gblɔ la ku ɖe trɔ̃subɔla siwo nɔ anyi le blema fe kɔnuwo ŋu, ke menye nu vevi wɔwɔ ame ɖokui si ŋu míele nu fom tsoe le nyati sia me ŋu o. Ke hã susu le eme be míafo nya ta be mía Wɔla lɔ̃ame la medi be míawɔ nu vevi mía ɖokuiwo o.—1 Korintotɔwo 6:12; 2 Korintotɔwo 7:1; 1 Yohanes 4:8.
Nu ka tae amewo wɔa nu sia?
Do wò sidzedze kpɔ: Nya siawo dometɔ kae nèsusu be enye ŋuɖoɖo nyuitɔ?
Amewo sia wo ɖokuiwo . . .
be yewoatsi nuxaxa nu.
be yewoawu yewo ɖokuiwo.
Ŋuɖoɖo nyuitɔ: A. Ame siwo sia wo ɖokuiwo fe akpa gãtɔ medina be yewoaku o. Ðeko wowɔnɛ be yewoatsɔ atsi nuxaxa nu.
Kpɔ nya siwo sɔhɛ siwo sia wo ɖokuiwo dometɔ aɖewo gblɔ ɖa.
Celia : “Enana nye dzi dzea eme.”
Tamara: “Ewɔna nam abe ɖe nuxaxa nu yi ene. Veve si ame sena ne ewɔ nu vevi eɖokui la nyo sãsãsã wu nuxaxa.”
Carrie: “Nyemedina be malé blanui kura o. Ne mesi ɖokuinyea, nye susu meganɔa nye blanuilélea dzi o, nye susu va nɔa abi si le veyem la boŋ dzi.”
Jerrine: “Ɣesiaɣi si mesi ɖokuinyea, nye susu dzona le kuxi ɖe sia ɖe kloe dzi, eye megahiãna be makpe akɔ kple nye kuxiwo o. Tɔtrɔ sia dzɔa dzi nam.”
Ne kuxi sia le ŋuwò la, aleke nàwɔ atasii?
Gbedodoɖa na Yehowa nye nu vevi si kpena ɖe ame ŋu wòdzudzɔa nuwɔna sia. Biblia gblɔ be: ‘Midro miafe dzimaɖitsitsiwo katã ɖe eyama dzi, elabena eléa be na mi.’—1 Petro 5:7.
Aɖaŋuɖoɖo: Gbã la, do gbe kpui aɖe ɖa, ɖewohĩ nàgblɔ na Yehowa ko be, “Mehiã kpekpeɖeŋu.” Le ɣeyiɣi aɖe megbe la, ŋutete ava su asiwò nàgblɔ wò dzimenya geɖewo na “akɔfafa katã fe Mawu” la.—2 Korintotɔwo 1:3, 4.
Menye susumenu dzro aɖe si nana ame sena le eɖokui be yekpɔ gbɔdzɔe gbedodoɖa nye o. Enye dzeɖoɖo ŋutɔŋutɔ kple Fofowò si le dzifo, ame si do ŋugbe be: “Mègavɔ̃ o, elabena meli kpli wò; ŋɔ megadzi wò o, elabena nyee nye wò Mawu, mali ke wò, makpe ɖe ŋuwò, eye matsɔ nye xɔname fe nuɖusi alé wò.”—Yesaya 41:10.
Ame siwo sia wo ɖokuiwo dometɔ geɖe kpɔ gbɔdzɔe esi wofo nu tso wofe kuxia ŋu na wo dzilawo alo ame tsitsi aɖe si dzi woka ɖo. Se nya siwo sɔhɛ siawo dometɔ etɔ̃ gblɔ la ɖa.
Biabia Siwo Ŋu Nàde Nugble Le
Ne èdi be yeabia kpekpeɖeŋu la, ame kae nàdi be yeafo nu tso yefe kuxiawo ŋu na?
Nya kae nàte ŋu agblɔ tso kuxia ŋu ne èle gbe dom ɖa na Yehowa Mawu?
Àte ŋu ayɔ mɔnu eve aɖewo (siwo menye nu vevi wɔwɔ ame ɖokui o) siwo dzi nàto aɖu wò nuteɖeamedzi kple nuxaxaa dzia?


text: 12 Ame si lɔ̃a amehehe la, elɔ̃a sidzedze,+Ke ame si lé fu mokaname la, menyaa nu o.+2 Ame nyui fe nu dzea Yehowa ŋu,Ke ebua fɔ ame si ɖoa susu vɔ̃wo ɖe tame.+3 Nu vɔ̃ɖi wɔwɔ mana ame nali ke akpɔ o,+Ke womaho ame dzɔdzɔe ya gbeɖe o.4 Srɔ̃nyɔnu zazɛ̃ nye fiakuku na srɔ̃a,+Ke srɔ̃nyɔnu ŋukpenanuwɔla nye ŋuɖui le futome na srɔ̃a.+5 Ame dzɔdzɔewo fe tamesusuwo le etefe,Ke ame vɔ̃ɖiwo fe mɔfiafia nye beble ɖeɖe sɔŋ.6 Ame vɔ̃ɖiwo fe nyawo trea azã ɖi,*+Ke nu dzɔdzɔe wɔlawo fe nyawo xɔa wo ɖe agbe.+7 Ne woho ame vɔ̃ɖiwo la, womaganɔ anyi o,Ke ame dzɔdzɔewo ya fe afe anɔ te ɖaa.+8 Woakafu ame si kea efe nu le nunya me,+Ke woado vlo ame si fe dzi metoa mɔ ɖeka o.+9 Ame si wobuna ame tsɛe, gake subɔvi le esi laNyo wu ame si foa adegbe, gake nuɖuɖu mele esi o.*+10 Ame dzɔdzɔe léa be na efe afemelãwo,*+Gake ame vɔ̃ɖiwo fe nublanuikpɔkpɔ gɔ̃ hã nye tagbɔsesẽ.11 Ame si dea eya ŋutɔ fe agble la, aɖu nu aɖi fo,+Ke ame si tia nu maɖinuwo yome la, tagbɔ mele esi o.*12 Nu si nu vlo wɔlawo lé la le ŋu biãm na ame vɔ̃ɖi,Ke ame dzɔdzɔe la le abe ati si tsea ku ene.13 Ame vɔ̃ɖi fe nya vlowo nyea mɔ̃ ɖenɛ,+Ke ame dzɔdzɔe ya dona le xaxa me.14 Ame fe nu fe kutsetse hea nu nyuiwo vana nɛ taŋtaŋ,+Eye efe asinudɔwɔwɔ ahe viɖe geɖe avɛ nɛ.15 Bometsila fe mɔ dzɔna le eya ŋutɔ ŋkume,+Ke nunyala xɔa aɖaŋuɖoɖo.+16 Bometsilae mesaa dzikudodo o,*+Ke aɖaŋudzela ya doa toku dzudzu.*17 Ðasefo nyatefetɔ gblɔa nya si le etefe,*Ke aʋatsoɖasefo daa alakpa.18 Nufofo eŋumabumabui le abe yitɔame ene,Ke nunyalawo fe aɖe daa gbe le ame ŋu.+19 Nyatefenuyi ali ke tegbee,+Ke aʋatsoɖe ya nu mesena yina o.+20 Beble le dzi me na ame siwo ɖoa nu vɔ̃ɖi wɔwɔ,Ke ame siwo doa ŋutifafa ɖe ŋgɔ* la kpɔa dzidzɔ.+21 Vɔ̃ aɖeke maɖi kpe ame dzɔdzɔe o,+Ke vɔ̃ afo go ame vɔ̃ɖiwo wòade edefe.+22 Yehowa nyɔa ŋu alakpanuyiwo,+Ke ame siwo wɔa nutefe la fe nu dzea eŋu.23 Aɖaŋudzela dzraa efe sidzedze ɖo,Ke bometsila fe dzi doa boblo efe bometsitsi.+24 Veviedola fe asie aɖu dzi;+Ke kuviatɔ fe asie awɔ kluvidɔ.+25 Nuxaxa le dzi me ɖe wòtea ame fe dzi ɖe anyi,*+Ke nya nyui nana dzi kpɔa dzidzɔ.+26 Ame dzɔdzɔe fe ŋku nɔa efe lãnyife ŋu,Ke ame vɔ̃ɖiwo fe mɔ kplɔa wo tranae.27 Kuviawɔwɔ mekplɔa ame yia adegbe o,+Ke veviedodo la, nu xɔasi wònye na ame.28 Dzɔdzɔenyenye fe mɔ kplɔa ame yia agbe me;+Efe mɔ menye kumɔ o.


text:
Ephésiens
APOSTOLO PAULO ƑE AGBALẼ SI WÒŋLɔ NA EFESOTɔWO
Kpɔkplɔyiɖeme:
Paulo ŋlɔ Efesotɔwo fe agbalẽ esime wònɔ gaxɔme. Kristotɔ
siwo nɔ Efeso la dometɔ aɖewo bu be yewonyo wu kristotɔ
bubuawo eya ta ʋiʋli sesẽ aɖe nɔ kristotɔ siwo nye Yudatɔwo
kple esiwo menye Yudatɔwo o la dome. Paulo fia to agbalẽ sia
me be, ele be kristotɔwo katã nanye ame ɖeke, ame siwo lɔlɔ̃
kple tsɔtsɔke fe gbɔgbɔ nabla ɖekae ɖe Kristo, ame si nye
Hamea fe tatɔ la, te.
Emenyawo :
1. Kpɔkplɔyiɖeme, 1:1-2
2. Nufiamenyawo, 1:3-3:21
3. ŋusẽdodo Hamea, 4:1-6:20
4. Tafonyawo, 6:21-23
1 Nɔvi kristotɔ lɔlɔ̃a siwo le Efeso, mi ame siwo lé Afetɔ la fe nya la me ɖe asi
sesῖe; nye Paulo, ame si Mawu tia be manye Kristo Yesu fe dɔtsɔla lae le agbalẽ sia
ŋlɔm na mi. 2 Mawu, mía Fofo kple Yesu Kristo, míafe Afetɔ fe yayra kple ŋutifafa
nanɔ anyi kpli mi.
Gbɔgbɔmeyayrawo le Kristo Yesu me
3 Míetsɔ kafukafu geɖe na Mawu, míafe Afetɔ Yesu Kristo Fofo, ame si tsɔ yayra ɖe
sia ɖe si le dzifo la kɔ ɖe mía dzi duu le esime míenye kristototɔwo la ta. 4 Le
blema, hafi wòva wɔ xexeame gɔ̃ hã la, Mawu tia mí be míanye eya ŋutɔ tɔwo, to dɔ
gã si Kristo ava wɔ na mí la dzi. Eɖoe ɣemaɣi ke be yeawɔ mí ame kɔkɔe,
maɖifɔwoe le efe ŋkume. Míawoe nye ame siwo le efe ŋkume eye efe lɔlɔ̃ fo xlã mí.
5 ɖoɖo matrɔmatrɔ si wòwɔ ɖe mía ŋuti tso ɣeaɖeɣi ke nye be wòaxɔ mí ɖe eya ŋutɔ
fe fome la me. Mawu wɔ esia esi wòɖo Yesu Kristo ɖa be wòaku ɖe mía ta. Ewɔ
esia to eya ŋutɔ fe lɔlɔ̃nu me!
6 Azɔ la mitsɔ kafukafuwo katã na Mawu ɖe efe dɔmenyo gã na mí ta.
Mikafui ɖe efe amenuveve sɔgbɔ si wòkɔ ɖe mía dzi la ta, elabena míenye Via lɔlɔ̃ la
tɔ. 7 Efe dɔmenyonyo la gbã go ɖe mía dzi ale gbegbe be wòɖe míafe nu vɔ̃wo katã
ɖa to Via fe ʋu la me, ame si dzi wòto ɖe mí; 8 eye etsɔ efe amenuveve xɔasi la kɔ
ɖe mía dzi duu, elabena ese mía gɔme nyuie eye wònya nu si nyo na mí ɣesiaɣi.
9 Mawu gblɔ efe susu ɣaɣla si ta wòɖo Kristo ɖa la na mí. Ewɔ ɖoɖo sia le
blema ke ɖe nublanuikpɔkpɔ na mí ta. 10 Efe taɖodzinue nye be, ne ɣeyiɣi si
wòɖo ɖi la de la, afo mí katã nu fu tso afi sia afi si míele, eɖanye dzifo alo
anyigbadzi, bena míanɔ egbɔ le Kristo me, tso mavɔ me yi mavɔ me. 11 Gawu la, le
nu si Kristo wɔ ɖe mía nu ta la, míezu nunana xɔasi siwo ŋuti Mawu kpɔa dzidzɔ le,
elabena abe ɖoɖo gã si Mawu wɔ la fe akpa aɖe ene la, etia mí tso gɔmedzedzea me
ke be míanye ye tɔwo eye nu siawo katã le eme vam pɛpɛpɛ abe ale si wòɖoe tso
blema ke ene. 12 Mawu fe ɖoɖo le nu sia mee nye be, mí ame siwo nye ame gbãtɔ
3
siwo dze si Kristo la, míakafui atsɔ ŋutikɔkɔe nɛ, ɖe dɔ gã siwo katã wòwɔ na mí la
ta.
13 Eye ɖe dɔ gã si Kristo wɔ ta la, mi ame bubu siwo ke hã se nyanyui la tso
ale si ame akpɔ ɖeɖe ŋu, eye miexɔ Kristo dzi se la, Gbɔgbɔ Kɔkɔe si ŋugbe wodo
na mí kristotɔwo tso blema ke la, ŋutɔ de dzesi mi be mienye kristotɔwo. 14 Efe mía
me nɔnɔ nye kpeɖodzi tso Mawu gbɔ be awɔ nu sia nu si ŋugbe wòdo na mí la
godoo. Gbɔgbɔ la fe mía me nɔnɔ fia bena Mawu fle mí xoxo eye wòɖo kpe edzi be
yeakplɔ mí ava eɖokui gbɔe. Esiae ganye susu ɖeka si tae wòle be míakafu míafe
Mawu, ŋutikɔkɔetɔ la.
Akpedada kple gbedodoɖa
15 Esia tae tso ɣeyiɣi si dzi mese xɔse si le mia si le Afetɔ Yesu me kple lɔlɔ̃ si le
mia me na amekɔkɔewo katã la, 16 nyemedzudzɔ akpedada na Mawu ɖe mia ta o
eye meɖoa ŋku mia dzi ɖaa le nye gbedodoɖawo me. 17 Mebiaa Mawu, si nye míafe
Afetɔ Yesu Fofo la, be wòana mawumenunya kple ɖeɖefia mi be miaganyae ɖe edzi
wu. 18 Medoa gbe ɖa be kekeli nayɔ miafe dziwo me fũ bena miakpɔ nu siwo gome
kpɔ ge miegbɔna la fe ɖe do ŋgɔ. Medi be mianya be esi wotsɔ mí ame siwo xɔ
Kristo dzi se la na Mawu ta la esia wɔe be kesinɔnu gã aɖe ɖo Mawu si! 19 Medoa
gbe ɖa be, miade asi ale si efe ŋusẽ tri akɔe le kpekpeɖeŋunana ame siwo xɔa edzi se
me la gɔmesese me. 20 ŋusẽ triakɔ sia kee fɔ Kristo ɖe tsitre tso ame kukuwo dome
eye wòtsɔe ɖo bubutefe le Mawu fe nuɖusime le dzifo. 21 Tefe si kɔ sasasã wu fia
dziɖula kple kplɔla ɖe sia ɖe tɔ. Ẽ, ŋutikɔkɔe le efe bubu ŋu wu ame sia ame tɔ le
4
xexe sia me loo alo xexe si gbɔna la me. 22 Mawu tsɔ nuwo katã de efe afɔ te eye
wòwɔe kristohamea katã fe tatɔ gãtɔ.
23 Hame sia nye eya ŋutɔ fe ŋutilã. Eyɔ hame la fũ, eye wòganye nu sia nu si
le afi sia afi la fe gɔmedzela kple enala.
Tso ku me yi agbe me
2 Tsã la mienɔ Mawu fe fῖfode te, eye miafe nu vɔ̃wo na be mieyina ɖe tsɔtsrɔ̃
mavɔ me. 2 Miedze ameha la yome eye miele ko abe ame bubuwo ene; mieyɔ fũ
kple nu vɔ̃, eye miedze Satan, ŋusẽ si le yame la fe fiavi la yome; ame si gale dɔ
wɔm fifi laa le ame siwo tsi tre ɖe Afetɔ la ŋuti fe dziwo me. 3 Mí katã míenɔ ko
abe ame mawo ene tsã, míafe agbe ɖea nu vɔ̃ɖi siwo le mía me la fiana, eye míewɔa
nu vɔ̃ siwo me míafe dzodzro vɔ̃wo kple susu vɔ̃wo kplɔa mí denae. Míedze agbe
baɖa nɔnɔ gɔme elabena wodzi mí kple dzɔdzɔme vɔ̃ɖi ale míenɔ Mawu fe dɔmedzoe
la te abe ame bubu ɖe sia ɖe ene.
4 Gake Mawu fe nublanuikpɔkpɔ gbã go ŋutɔ eye wòlɔ̃ mí hã ale gbegbe be 5
togbɔ be míeku le gbɔgbɔ me, eye wofo fi de mí be míatsrɔ̃ le míafe nu vɔ̃wo ta hã
la, egbugbɔ míafe agbe la tsɔ na mí esi wòfɔ Kristo tso ame kukuwo dome, ale be
efe amenuveve gã la koe ɖe mi, 6 eye wokɔ mí do goe le yɔdo la me yi ɖe ŋutikɔkɔe
me kple Kristo, le dzifonutowo me, afi si míebɔbɔ nɔ anyi kplii le, ɖe dɔ gã si Kristo
Yesu wɔ na mí la ta. 7 Azɔ Mawu ate ŋu afia asi mí eye wòatsɔ mí aɖo kpɔɖeŋui
ɣesiaɣi na efe amenuveve sɔgbɔ la, ɖe dɔ gã si wòwɔ na mí to Yesu Kristo me la ta.
5
8 Le efe amenuveve sɔgbɔ la ta la, miekpɔ ɖeɖe to Kristo dzixɔse me.
Dzixɔse si le mia si le eya amea me gɔ̃ hã la menye nu si tso miawo ŋutɔwo gbɔ o;
ke boŋ eya hã nunanae wònye tso Mawu gbɔ. 9 ɖeɖekpɔkpɔ menye fetu na mí le
míafe dɔ nyui siwo míewɔ la ta o, eya ta mía dometɔ aɖeke mate ŋu afo adegbe le
eta o. 10 Mawu ŋutɔe wɔ mí nu si míenye eye wòtsɔ agbe yeye si tso Yesu Kristo
gbɔ la na mí. Eɖoe da ɖi na mí tso gbe aɖe gbe ke be míatsɔ máife agbe sia akpe ɖe
ame bubuwo ŋui.
Míele ɖeka le Kristo me
11 Migaŋlɔ be akpɔ be tsã la, mienye Trɔ̃subɔlawo, eye Yudatɔwo yɔ mi be
mawumavɔ̃lawo kple ame makɔmakɔwo o. Ke togbɔ be wowɔa
mawuvɔ̃lawo fe ɖoɖowo kple kɔnuwo dzi pɛpɛpɛ hã la, wofe dziwo me mekɔ o, evɔ
wona wotso aʋa hã na wo abe mawuvɔvɔ̃ fe dzesi ene hafi. 12 Miɖo ŋku edzi be
le ɣemaɣiwo me la, mienɔ agbe Kristo manɔmee. Mienye futɔ na Mawu viwo eye
Mawu medo ŋugbe aɖeke be yeakpe ɖe mia ŋuti o. Ale miebu keŋkeŋ. Mawu menɔ
mia si o, eye mɔkpɔkpɔ aɖeke hã menɔ mia si o. 13 Ke azɔ la, mienye Kristo Yesu
tɔ, eye togbɔ be mienɔ adzɔge ke tsã tso Mawu gbɔ hã la, azɔ wokplɔ mi va
egbɔe, ɖe nu si Yesu Kristo wɔ ɖe mia ta kple efe ʋu la ta.
14 Elabena Kristo ŋutɔe nye mɔ si dzi míato akpɔ ŋutifafa. Ewɔ ŋutifafa le mí
Yudatɔwo kple mi Trɔ̃subɔlawo dome to ale si wòwɔ mí katã fome ɖeka me tɔwoe la
me eye wòɖe vlodoame si nɔ mía dome tsã la ɖa. 15 To efe ku me la, eɖe ale si mí
kple miawo míenyina tsã o la ɖa. Yudatɔwo fe se siawoe he fuléle siawo vɛ elabena
seawo de Yudatɔwo dzi eye wotsi tre ɖe Trɔ̃subɔlawo ŋuti. Ale wòku bena wòate fli
6
ɖe Yudatɔwo fe seawo kple wofe ɖoɖowo katã me. Emegbe ewɔ mí kple ame siwo
menyina tsã o la ɖekae le efe ŋutilã me; eye esi wòtsɔ mí wɔ ame yeye ɖekae mlɔeba
la, ŋutifafa va. 16 Abe ame siwo nye ŋutilã ɖeka fe akpa vovovowo ene la, míafe
dɔmedzoe ɖe mia nɔewo ŋuti nu tsi keŋkeŋ, elabena wodzra mí ame eve la katã
dome ɖo eye ɖekawɔwɔ nɔ mí kple Mawu dome. Mlɔeba la, dzrehehe la wu nu le
atitsoga la ŋuti. 17 Azɔ la etsɔ ŋutifafa fe nyanyui la vɛ na mi Trɔ̃subɔla siwo nɔ
adzɔge ke tso egbɔ kple mí Yudatɔ, siwo te ɖe eŋu. 18 Azɔ la mí katã míeɖanye
Yudatɔwo alo Trɔ̃subɔlawo, míate ŋu ato Gbɔgbɔ Kɔkɔe la fe kpekpeɖeŋu kple nu si
Kristo wɔ ɖe mía ta la me, ate ɖe Mawu, Fofo la, ŋuti. 19 Azɔ la mieganye
amedzrowo na Mawu kple dzifofiaɖufe la o, ke boŋ mienye Mawu ŋutɔ fe fometɔwo
kple Mawu fe dumetɔwo eye mi kple kristotɔ bubuwo katã mienye Mawu fe
afemetɔwo azɔ.
20 Mikpɔ gɔmeɖokpe sesẽ si dzi wotu mi ɖo la ɖa! Wotu mi ɖe apostoloawo
kple nyagblɔɖilawo dzi eye xɔa fe dzogoedzikpee nye Yesu Kristo ŋutɔ! 21 Mí ame
siwo katã xɔe se la, wowɔ mí ɖekae kple Kristo le ɖoɖo tɔxɛ me abe gbedoxɔ nyui si
tum wole na Mawu eye wòle dzi dem nyuie gbe sia gbe la fe akpa aɖewo ene. 22
Eye wotsɔ miawo hã wɔ ɖekae kple ame siawo ale to Gbɔgbɔ la dzi mienye
Mawu fe nɔfe sia fe akpa aɖe.
Paulo fe dɔ le Trɔ̃subɔlawo dome
3 Le esia ta, nye Paulo, Kristo Yesu fe dɔla, mele ga me le afii le mi
Trɔ̃subɔlawo ta. 2 Mexɔe se be miese Mawu fe amenuveve, si wònam le mia ta 3 le
7
esia me be Mawu na menya efe ɖoɖo ɣaɣla be Trɔ̃subɔlawo hã nakpɔ amenuveve.
Meka nya sia ta na mi do ŋgɔ kpuie to nye agbalẽŋɔŋlɔ na mi me. 4 Megblɔ esia be
matsɔ aɖe nya me na mi tso ale si mewɔ hafi nya nu siawo la ŋuti. 5 Le blema la,
Mawu meɖe efe ɖoɖo sia fia efe amewo o, gake azɔ la eɖee fia efe apostolowo kple
nyagblɔɖilawo to Gbɔgbɔ Kɔkɔe la dzi.
6 Azɔ nya ɣaɣla lae nye esi: Ebe Trɔ̃subɔla siwo trɔ dzime la akpɔ gome le
domenyinyi magblemagblẽ si wòɖo ɖi na viawo la me sɔsɔe kple Yudatɔwo; eyɔ wo
kple eve la katã be woanye yefe hametɔwo. Mawu fe ŋugbedodowo be yeakɔ yayra
geɖe ɖe amewo dzi to Kristo dzi la, yi na wo kple eve la katã, nenye be woxɔ
Kristo fe nyanyui la kple dɔ gã si wòwɔ ɖe wo nu la dzi se. 7 Mawu na mɔnukpɔkpɔ
tɔxɛm be magblɔ efe ɖoɖo sia na ame sia ame eye wòtsɔ efe ŋusẽ kple ŋutete tɔxɛ
nam bena mate ŋu awɔ dɔ sia nyuie.
8 Mibu nu sia ŋuti kpɔ! Togbɔ be nyemewɔ naneke si dze na bubu sia o, eye
nyee ganye kristotɔ gblɔetɔ wu ame sia ame hã la, nye koe nye ame si wòtia, tsɔ
dzidzɔ tɔxɛ sia na be magblɔ Dzidzɔnya sia na Trɔ̃subɔlawo tso kesinɔnu mavɔ si li
na wo to Kristo me; 9 eye wògadi be maɖe nya me na ame sia ame be Mawue nye
Trɔ̃subɔlawo hã fe ɖela, abe ale si eya ame si wɔ nuwo katã la ɖoe da ɖi le adzame
tso gɔmedzedzea me ene.
10 Susu ka tae wòwɔ ɖoɖo sia ɖo? Ewɔ ɖoɖo sia be wòatsɔ afia dziɖula kple
ŋusẽ vovovo, siwo le dzifonutowo me, ale si Mawu fe nunya de bliboe: ne wokpɔ
efe fome blibo, ame si wo nye Yudatɔwo kple Trɔ̃subɔlawo siaa, la wofo fu le efe
8
hame la me, 11 abe ale si wòɖo da ɖi be yeawɔ to Yesu Kristo míafe Afetɔ la dzi
ene.
12 Azɔ la míate ŋu ado ɖe Mawu ŋkume dzidefotɔe, eye kakaɖedzi hã le mía
si be axɔ mí dzidzɔtɔe nenye be míedo ɖe eŋkume kple Kristo eye míexɔ edzi se.
13 Eya ta to kukuɖeɖe me, dzi megaɖe le mia fo ɖe nu si tum wole kplim le
afi sia la ta o. Miawo tae mele fua kpem ɖo eya ta mitsɔe be enye bubudede mia ŋu
eye dzidefo nanɔ mia si.
Paulo do gbe ɖa ɖe Efeso hamea ta
14 Eya ta medzea klo doa gbe ɖa na Fofo la 15 ame si gbɔ xɔsetɔwo fe fomeawo
katã, si le dzifo kple anyigba dzi la, kpɔa wofe ŋkɔ tsonɛ. 16 Medoa gbe ɖa be tso
efe ŋutikɔkɔe fe kesinɔnu gbogboawo me la, wòana ŋusẽ tɔxɛ mi to efe Gbɔgbɔ
Kɔkɔe la dzi. 17 Megadoa gbe ɖa hã be, gbe sia gbe la Kristo naxɔ afe ɖe miafe
dziwo me to xɔse me eye wòanɔ mia me, zi ale si miexɔ edzi se. Neva eme be
miatsi, ato ke ɖe Mawu fe lɔlɔ̃ wɔnuku la me; 18 eye bena mi kpakple ame kɔkɔewo
katã miakpɔ kelili be miate ŋu adze si ale si Kristo fe lɔlɔ̃ keke, didi, kɔkɔ eye
wògogloe, 19 eye be mianya Kristo fe lɔlɔ̃ sia, si kɔ wu miafe nugɔmesesewo katã.
Ale mlɔeba la, Mawu fe agbɔsɔsɔ la katã nayɔ mi fũu. 20 Ke, hena eya ame si tea ŋu
wɔ nuwo geɖee wu nu siwo katã míebiana alo susuna, le efe ŋusẽ si le dɔ wɔm le
mía me la, 21 eya tɔe lanye ŋutikɔkɔe le hamea me kple Kristo Yesu me le
dzidzimewo katã me, tso mavɔ me yi mavɔ me! Amen.
9
Kristo fe ŋutilã fe ɖekawɔwɔ
4 Nye, ame si le game le afi sia ɖe Afetɔ la subɔsubɔ ta lae le kuku ɖem na mi
be mianɔ agbe eye miazɔ nyuie abe ame siwo wotia be woaxɔ yayra wɔnuku siawo
tɔgbi la ene. 2 Mibɔbɔ mia ɖokuiwo eye mifa tu. Migbɔ dzi ɖi na mia nɔewo, eye ɖe
lɔlɔ̃ si le mia si na amewo ta la, migbɔ dzi ɖi na wo nenye be wodze agɔ le mia dzi.
3 Midze agbagba ɣesiaɣi be mianɔ ɖeka le Gbɔgbɔ Kɔkɔe la fe amekpɔkplɔ te ale be
mianɔ anyi le ŋutifafa me kple mia nɔewo. 4 Mí katã la ŋutilã ɖeka fe akpa aɖewoe
míenye; Gbɔgbɔ ɖeke ma kee le mía me, eye woyɔ mí katã hã be míanɔ mɔ kpɔm na
ŋutikɔkɔe ɖeka ma si gbɔna. 5 Le míawo gome la, Afetɔ ɖeka, xɔse ɖeka, kple
mawutsi ɖetaɖeka koe li, 6 eye Mawu Fofo ɖekae le mía si, ame si le mi katã ta
kpɔm eye wòle mía me eye wòdzena le míafe agbe fe akpa sia akpa. 7 Ke wotsɔ
amenuveve na mía dometɔ ɖe sia ɖe abe ale si Kristo na míi ene. 8 Esia tae woŋlɔ ɖi
be, “Esi wòlia yi dzi la eɖe aboyo ame geɖewo dzoe eye wòna nunana amewo.” 9
Azɔ la “eɖi va anyi” gɔ me ɖe? Egɔmee nye be eɖi va anyi gbã, yi ɖe keke anyigba
tume ke. 10 Eya ta eya ame si ɖi va anyi la eya kee lia yi dzi ʋῖ gbɔ dzifowo katã ta,
be wòayɔ xexe blibo la me fũu.
11 Eyae na ame aɖewo nye apostolowo, eye ame aɖewo nyagblɔɖilawo, ame
aɖewo hã nyanyuigblɔlawo, ame aɖewo kplɔlawo kple nufialawo 12 bena Mawu fe
amewo nate ŋu asu te na dɔwɔwɔ, ale woatu Kristo fe ha si nye efe ŋutilã la ɖe edzi
wòatsi 13 va se ɖe esime mlɔeba la dzixɔse ɖeka nanɔ mía si tso mía fe ɖeɖekpɔkpɔ
kple mía ɖela si nye Mawu Vi la ŋuti, eye va se ɖe esime ame sia ame tsi, eye
wòkpɔ ŋusẽ le Afetɔ la me, ẽ, va se ɖe esime Kristo xɔ afe ɖe ame sia ame me.
10
14 Ekema míaganɔ abe ɖeviwo ene o. Míaganɔ míafe susuwo trɔm ɣesiaɣi tso
nu si míexɔ se la ŋuti elabena ame aɖe va gblɔ nya bubu na mí alo wòda alakpa be
ne míaxɔe se be nu si yegblɔ lae nye nyatefe o. 15 Ke boŋ miato nyatefe na mía
nɔewo le lɔlɔ̃ me ale be le nuwo katã me la míatsi ali ke le Kristo ame si nye Ta na
hame la me. 16 Tso eya amea me wotsɔ ŋutilã la fe akpa ɖe sia ɖe fo fui nyuie, eye
akpa ɖe sia ɖe le efe mɔ tɔxɛ dzi le kpekpem ɖe akpa mamlɛawo ŋuti, ale be ŋutilã
blibo la katã le sesῖe eye wole tsitsim ɖe edzi le lɔlɔ̃ me. 17 Azɔ la mele esia gblɔm
na mi, eye mele gbe tem ɖe edzi le Afetɔ la me be miagazɔ abe ale si Trɔ̃subɔlawo
zɔna le wofe tamesusu dzodzrowo me la ene o. 18 Ame siawo la wofe susuwo me
do viviti eye woma ɖa tso Mawu gbɔ elabena wole agbe le numanyamanya me le
wofe dzimesesẽ ta. 19 Esi ŋukpe aɖeke megale mo na wo o ta la, wotsɔ wo ɖokuiwo
dzra na nu tovo wɔwɔ, ale be woakpɔ gome le ŋunyɔnu ɖe sia ɖe fomevi wɔwɔ me
eye nu siawo do du wo wogale wo dim.
20 Ke miawo la, menye aleae mienya Kristoe o. 21 Vavã miese eŋkɔ eye
wofia nu mi le eya amea me, le nyatefe si le Yesu me la nu. 22 Wofia nu mi ku ɖe
miafe agbe xoxo si mienɔ la ŋuti, be miaɖe asi le agbe xoxo la ŋuti, agbe si le
tsɔtsrɔ̃mɔ dzi to efe beblenudzodzrowo me.
23 Azɔ la ele be miafe nɔnɔme kple miafe susuwo nanɔ tɔtrɔm yeyee hena
nyuia ɣesiaɣi. 24 Ẽ, ele be mianye ame yeye siwo to vovo tso ame xoxo la gbɔ, ale
be mianɔ dzadzɛ, anɔ kɔkɔe. Mitsɔ amenyenye yeye sia do abe awu ene. 25
Midzudzɔ aʋatsokaka na mia nɔewo; minɔ nyatefetoto ko dzi, elabena ŋutilã ɖeka fe
ŋutinuwo míenye. Eya ta nenye be míeka aʋatso na mía nɔewo la, mía ɖokuiwo ko
11
míele nu vevi wɔmii. 26 Nenye be dzi ku wò la mègalé dziku la ɖe dɔme wòazu nu
vɔ̃ na wò o. Mègana ɣe naɖo to ɖe wo dɔmedzoe o. ɖu wò dziku la dzi kaba 27
elabena zi ale si nèdo dziku ko la, ena mɔnukpɔkpɔ Abosam be wòaɖu dziwò.
28 Ne ame aɖe nye fiafitɔ le mia dome la, nedzudzɔ kaba eye wòatsɔ eya ŋutɔ
fe asiwo awɔ dɔ ɖɔʋu aɖee be wòakpɔ emetsonu eye wòana ɖe hiãtɔwo hã. 29 Nya
vlo aɖeke megado go le mia nu o. Ke boŋ migblɔ nya siwo nyo eye woate ŋu ado
ame siwo le esem la ɖe ŋgɔ, eye migblɔ nu siwo ko ahe yayra vɛ na wo. 30 Migana
Gbɔgbɔ Kɔkɔe la naxa nu le miafe agbenɔnɔ ta o. Miɖo ŋku edzi be eyae nye ame si
dea dzesi mi be miate ŋu ado gbe ma gbe esi woawu ɖeɖe tso nu vɔ̃ me fe dɔ la nu.
31 Midzudzɔ fuléle mia nɔewo kple dɔmedzoedodo. Migana nɔfe aɖeke
dzrewɔwɔ, nya vlo gbɔgblɔ kple fuléle amewo le miafe agbenɔnɔ me o. 32 Ke boŋ
la, minyo dome na mia nɔewo, eye mikɔ dome ɖe amewo ŋuti, mitsɔ nu vɔ̃ ke mia
nɔewo, abe ale si Mawu hã tsɔa nu vɔ̃ kea mi ene elabena kristotɔwoe mienye.
Minye mawusrɔ̃lawo
5 Eya ta mizu mawusrɔ̃lawo abe vi lɔlɔ̃wo ene 2 eye minɔ agbe le lɔlɔ̃ me abe
ale si Kristo lɔ̃ mí hetsɔ eɖokui na ɖe mia ta abe nunana kple vɔsa si le ʋeʋem lililῖ
na Mawu la ene.
3 Migaɖe mɔ na ahasiwɔwɔ, makɔmakɔnyenye kple ŋukeklẽ be woanɔ mia
me o. Migana be ame aɖeke nakpɔ kpɔtsotso le mia ŋuti le nu vɔ̃ siawo ta o. 4 Mele
be woase glitoto vlowo, nya foɖiwo kple dzeɖoɖo madzetowo le mia nu o. Ke boŋ
la, miɖo ŋku Mawu fe amenuveve dzi na mia nɔewo eye miada akpe ɖe eta.
12
5 Miate ŋu aka ɖe edzi bena: Mawu kple Kristo fe fiaɖufe la manye ame
makɔmakɔ kple ŋuklẽla tɔ o, elabena ŋuklẽla sɔ kple legbasubɔla, elabena elɔ̃na eye
wòsubɔa nu nyui siwo le xexeame ɖe Mawu tefe. 6 Ame siwo doa taflatsɛ eye
wowɔa nu siawo la megaflu mi o, elabena Mawu fe dziku helihelῖ le ame siwo wɔa
nu siawo dometɔ ɖe sia ɖe dzi. 7 Hekpe ɖe esia ŋu la, migade ha gɔ̃ hã kple ame
siawo fomeviwo o. 8 Elabena tsã la, viviti yɔ miafe dziwo me fũ, ke azɔ la, kekeli si
tso Afetɔ la gbɔ la xɔ etefe eya ta mina miafe agbe naɖe kekeli la afia! 9 Le kekeli
sia si le mia me ta la, miwɔ nu siwo ko nyo, nu siwo le dzɔdzɔe kple nu siwo le
etefe.
10 Le miafe agbe me la, misrɔ̃ eye mianya nu siwo ko dzea Afetɔ la ŋu. 11
Migakpɔ gome le vivisese vlowo kple vivitimenu aɖeke me o; ke boŋ mika mo na nu
vlo wɔlawo, eye miaɖe wofe vivimenuwɔwɔ ɖe go. 12 Anye ŋukpenanu alo ŋunyɔnu
gɔ̃ hã be mafo nu le vivitimenuwɔna siwo mawumavɔ̃lawo wɔna la ŋuti. 13 Ke nu
sia nu si dzi kekeli klẽ la dzena wokpɔna, 14 elabena kekelie nana wokpɔa nu sia nu.
Esia tae woŋlɔ ɖi be, “O, alɔ̃dɔla nyɔ, nyɔ tso ku me, eye Kristo aklẽ ɖe dziwò.” 15
Eya ta mikpɔ nyuie be miaganɔ agbe abe numanyalawo ene o, ke boŋ abe nunyalawo
ene 16 ame siwo wɔa wofe mɔnukpɔkpɔ ɖe sia ɖe ŋudɔ nyuie elabena míele ŋkeke
sesẽwo me fifia. 17 Migawɔ naneke tamemabumabutɔe o, ke boŋ miadi nu si Afetɔ
la di be miawɔ eye miawɔe. 18 Migano aha fũ o, elabena nu vɔ̃ geɖe dea xa ɖe
ahatsunola fe mɔ dzi. Mina Gbɔgbɔ Kɔkɔe la boŋ nayɔ mi taŋtaŋ eye mina eya naɖu
mia dzi.
13
19 Mitsɔ Psalmowo kple kafukafuhawo fo nu na mia nɔewo tso Afetɔ la ŋuti,
midzi ha kɔkɔewo eye miafo wo na Afetɔ la le miafe dziwo me. 20 Mida akpe na
Mawu Fofo la ɖaa le nu sia nu ta le míafe Afetɔ Yesu Kristo fe ŋkɔ me.
ɖoɖowo hena srɔ̃tɔwo
21 Mibɔbɔ mia ɖokuiwo na mia nɔewo ekema miade bubu Kristo ŋuti. 22 Mi
nyɔnuwo la, mibɔbɔ mia ɖokui ɖe mia srɔ̃wo fe kpɔkplɔ te abe ale si miebɔbɔ mia
ɖokuiwo ɖe Afetɔ la te ene. 23 Abe ale si Kristo nye ta na efe ŋutilã si nye
kristohamea ene la, nenema kee ŋutsu hã nye ta na srɔ̃a. Elabena Kristo tsɔ eya ŋutɔ
fe agbe ɖo anyi ɖe ha la ta be yeanye efe ɖela! 24 Eya ta mi nyɔnuwo la ele na mi
be miaɖo to mia srɔ̃wo le nu sia nu me, abe ale si hamea hã ɖoa to Kristo fe gbe ene.
25 Azɔ mi ŋutsuwo hã, lɔlɔ̃ deto ma si Kristo ɖe fia hamea eye wòku ɖe eta
la, miawo hã miɖe eya ke fia mia srɔ̃wo. 26 Esi Kristo ku ɖe hame la ta la, ewɔe
kɔkɔe, dzadzɛ eye wòklɔ eŋuti to mawutsideta kple Mawu fe nya la me; 27 ale bena
yeate ŋu axɔe na ye ɖokui abe hame kɔkɔe, si dza eye ɖifofo kple kpɔtsotso aɖeke
mele eŋu o la ene. 28 Nenemae wòle be ŋutsuwo nalé be na wo srɔ̃woe, eye woalɔ̃
wo abe woawo ŋutɔ ɖokuiwo ene. Elabena zi ale si ŋutsu kple srɔ̃a wole ɖeka azɔ la,
zi nenema ke ŋutsu anɔ eɖokui nu vem anɔ eɖokui lɔ̃m, nenye be elɔ̃ srɔ̃a. 29 Le
nuwo katã me la, ame aɖeke melé fu eya ŋutɔ fe ŋutilã kpɔ o, ke boŋ enyinɛ eye
wòléa be nɛ abe ale si Kristo wɔna na efe hamea ene 30 elabena efe ŋutilã fe
ŋutinuwo míenye.
14
31 Nya sia be, ŋutsu kple nyɔnu wonye ŋutilã ɖeka la, tso mawunya sia fe
kpeɖodzi me be: “Ele be ŋutsu nagblẽ fofoa kple dada ɖi nenye be eɖe srɔ̃, ale be wo
kple srɔ̃a nawɔ ɖeka, eye womaganye eve o, ke boŋ woanye nu ɖeka.” 32 Menyae be
nya sia gɔmesese sesẽ, gake enye ale si míenye akpa vovovowo na Kristo fe ŋutilã
la fe kpɔɖeŋu.
33 Eya ta megale egblɔm na mi be, ele be ŋutsu nalɔ̃ srɔ̃a abe eya ŋutɔ ɖokui
ene eye nyɔnua hã nakpɔ egbɔ be eya hã tsɔ bubu deto tɔxɛ na srɔ̃a, aɖo toe, akafui,
eye wòado kɔkɔe ɣesiaɣi.
Viwo kple dzilawo
6 Mi ɖeviwo la, miɖo to mia dzilawo le Afetɔ la me, elabena esia le tefe. 2 “Bu
fofowò kple dawò” esiae nye sedede gbãtɔ si ŋuti ŋugbedodo kpe ɖo. 3 “be woadze
edzi na wò nyuie eye nànɔ agbe didi le anyigba dzi.”
4 Mi fofowo la migado dziku na mia viwo o, ke boŋ mihe wo eye miafia nu
wo le Afetɔ la me.
Kluviwo kple Afetɔwo
5 Mi kluviwo la, miɖo to miafe afetɔwo; miwɔ nu nyuitɔ ko ɣesiaɣi be woakpɔ
ŋudzedze le mia ŋuti. Misubɔ wo abe ale si miasubɔ Kristoe ene. 6 Migawɔ
ameŋkumenu, awɔ dɔ kple ŋusẽ nenye be miafe afetɔ li o, ke boŋ abe Kristo fe
kluviwo ene to Mawu fe lɔlɔ̃nuwɔwɔ me tso miafe dzi me ke. 7 Misubɔ tso dzi blibo
me ke abe Afetɔ la subɔm miele ene ke menye amegbetɔ o. 8 Miɖo ŋku edzi be,
15
Afetɔ la axe fe na mi ɖe dɔ nyui sia dɔ nyui si miawɔ la ta, èɖanye ablɔɖevi alo kluvi
o.
9 Mi afetɔwo la, miwɔ nu dzɔdzɔeto ko ɖe miafe kluviwo ŋuti abe ale si
megblɔ na woawo hã be woawɔ na mi ene. Miganɔ ŋɔdzi dom na wo o. Miɖo ŋku
edzi be miawo ŋutɔwo hã mienye Kristo fe kluviwo. Afetɔ ɖeka ma kee le mi kple
kluviawo siaa nu, eye Afetɔ sia mekpɔa ame aɖeke fe ŋkume o.
Mawu fe aʋawɔnu blibo la
10 Mlɔeba la, medi be maɖo ŋku edzi na mi be, ele be miafe ŋusẽ natso Afetɔ la fe
ŋusẽ triakɔ si le mia me la me. 11 Mitsɔ Mawu fe akpoxɔnuwo katã kpla ale be
miate ŋu anɔ te ɖe Satana fe ɖoɖowo kple ayemenu siwo wòɖo ɖe mia ŋuti la nu. 12
Elabena menye amegbetɔ siwo nye ŋutilã kple ʋu lae míele aʋa wɔm kpli o, ke boŋ
kple ame siwo ŋu ŋutilã mele o. Ame siawoe nye gbɔgbɔ siwo womekpɔna kple ŋku
o la fe dziɖula vɔ̃ɖi siwo nye Satana fe dɔla ŋusẽtɔ gãwo, vivimefiavi vɔ̃ɖi siwo le
xexe sia me dzi ɖum. Hekpe ɖe esia ŋu la, míegale aʋa wɔm kple gbɔgbɔ vɔ̃ɖi
nyanyra ha gã aɖe siwo le gbɔgbɔ fe xexeame.
13 Eya ta miwɔ Mawu fe akpoxɔnu ɖe sia ɖe ŋutidɔ be miate ŋu anɔ te ɖe
futɔ la nu ɣesiaɣi si wòlũ ɖe mia dzi, eye ne miewɔ aʋa la vɔ la, miaganɔ te sesῖe
kokoko.
14 Be miate ŋu awɔ nu si megblɔ la, ele be miatsɔ nyatefe la abla alidzii, abe
alidziblaka ene eye miatsɔ Mawu fe gbedziwɔwɔ atsyɔ akɔta abe akɔtakpoxɔnu ene.
15 Mido afɔkpa siwo ana be miaɖe abla ne miele Mawu fe ŋutifafa fe nyanyui la
kakam. 16 Le aʋa ɖe sia aɖe me la, mitsɔ xɔse wɔ miafe akpoxɔnui be wòaxɔ
Satana fe aŋutrɔ ɖaɖɛ siwo dam wòle ɖo ɖe mi. 17 Mitsɔ ɖeɖekpɔkpɔ ɖɔ abe gakuku
ene eye milé Gbɔgbɔ la fe yi si nye Mawu fe nya la ɖe asi.
18 Minɔ gbedodoɖa dzi madzudzɔmadzudzɔe. Mibia nu sia nu si miedi la
Mawu, gake miafe didiwo nasɔ ɖe Gbɔgbɔ Kɔkɔe la fe lɔlɔ̃nu dzi. Minɔ kukuɖeɖe
dzi nɛ ɖaa, eye miɖo ŋku miafe hiahiãwo dzi nɛ ɣesiaɣi. Mido gbe ɖa atraɖii ɖe
kristotɔ siwo katã le afi sia afi la ta. 19 Mido gbe ɖa ɖe nye ŋutɔ hã ta, eye miabia
Mawu be wòana nya nyuitɔwom ne mele nu fom dzidefotɔe na amewo tso Afetɔ la
ŋuti kple ne mele nya me ɖem na Trɔ̃subɔlawo be, Afetɔ la fe ɖeɖe do na woawo hã.
20 Fifi laa la, mele gaxɔ me ɖe Mawu fe gbedeasi sia gbɔgblɔ ta. Gake mido gbe ɖa
be, manɔ gbefãɖeɖe nya la dzi kple dzidefo ɣesiaɣi abe ale si wòdzem ene le gaxɔ
me afii gɔ̃ hã.
Gbedonamewo
21 Tikiko, ame si nye nɔvi lɔlɔ̃a kple kpeɖeŋutɔ nutefewɔla le Afetɔ la fe dɔ la me la
agblɔ nu siwo katã le edzi yim kplim la na mi. 22 Susu sia dzaa ta koe mele
edɔm ɖo ɖe mia gbɔ be, wòagblɔ na mi be míeli nyuie ale be efe ɖaseɖiɖi la nade
dzi fo na mi.
23 Nɔvi lɔlɔ̃awo, ŋutifafa kple lɔlɔ̃ kpakple xɔse si tso Mawu Fofo la kple
Afetɔ Yesu Kristo gbɔ la woana mi. 24 Mawu fe amenuveve kpla yayra nanɔ ame
siwo lɔ̃a Afetɔ Yesu Kristo ɖika ɖika la dzi.


text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Ɣesiaɣie adzɔgbe siwo woɖe na Mawu la maganya atrɔ oa?
Le Ŋɔŋlɔawo nu la, adzɔgbeɖeɖe nye ŋugbedodo vevi aɖe na Mawu be woawɔ nane, woana nane, woadze dɔ tɔxɛ aɖe wɔwɔ gɔme alo woawɔ ɖofe aɖe ŋudɔ, alo woatsri nanewo siwo menye ɖee wogblẽ hafi o la. Adzɔgbeɖeɖe siwo nɔ te ɖe nanewo dzi, le susua nu be enye ŋugbedodo be woawɔ nu ɖe ɖoɖo aɖe nu ne Mawu ŋutɔ wɔ nane gbã, la le Biblia me nuŋlɔɖiwo me. Le kpɔɖeŋu me, nyagblɔɖila Samuel dada, Xana, “[ɖe] adzɔgbe gblɔ bena: Yehowa Zebaot, ne èkpɔ wò dɔlanyɔnu fe hiã ɖa, eye nèɖo ŋku wò dɔlanyɔnu dzi, mèŋlɔe be o, eye nèna ŋutsuvi wò dɔlanyɔnu la, ekema matsɔe na Yehowa le efe agbe me ŋkekewo katã me, eye taluhɛ made ta ŋu nɛ o!” (Samuel I, 1:11) Biblia fo nu tso adzɔgbe siwo amewo ɖe le wo ɖokuisi hã ŋu. Aleke gbegbee adzɔgbe siwo woɖe na Mawu blaa amee?
Blema Israel-fia Salomo gblɔ be: “Ne èɖe adzɔgbe na Mawu la, megahe edziwɔwɔ ɖe megbe o.” Egblɔ kpee be: “Alesi nèɖe adzɔgbe la, wɔe. Ne mèɖe adzɔgbe kura o la, enyo wu esi naɖe adzɔgbe, eye màwɔ edzi o.” (Nyagblɔla 5:3, 4) Se si wotsɔ to Mose dzi na Israel gblɔ be: “Ne èɖe adzɔgbe na Yehowa, wò Mawu la, ekema megahe edziwɔwɔ ɖe megbe o, elabena Yehowa, wò Mawu, abiae tso asiwò kokoko, ne magaɖi fɔ o.” (Mose V, 23:22) Edze fã be adzɔgbeɖeɖe na Mawu nye ŋkubiãnya. Ele be woaɖee le tameɖoɖo nyui aɖe ta, eye mele be ɖikeke aɖeke nanɔ amesi le eɖem la me ɖe edziwɔwɔ fe ŋutete si le esi la ŋu o. Ne menye nenema o la, ade edzi awu be wòagaɖe adzɔgbea o. Gake ɖee adzɔgbe siwo katã woɖe la maganya atrɔ o, ne wonya ɖee koa?
Ke ne adzɔgbeɖeɖe aɖe bia tso ame aɖe si be wòawɔ nane si wòva nya emegbe be mewɔ ɖeka kple Mawu fe lɔlɔ̃nu o ya ɖe? Tsɔe be enye adzɔgbeɖeɖe aɖe si ahe agbegbegblẽnɔnɔ ava tadedeagu vavãtɔ me le mɔ aɖe nu ya ɖe? (Mose V, 23:19) Edze fã be woagate ŋu atrɔ adzɔgbeɖeɖe sia fomevi. Gawu la, le Mose fe Sea te la, vifofo alo srɔ̃ŋutsu ate ŋu ate fli ɖe nyɔnu fe adzɔgbeɖeɖe me.—Mose IV, 30:4-16.
Bu ame aɖe si ɖe adzɔgbe na Mawu be yeanɔ tre gake va kpɔe be azɔ yetsi vedomesi fe nya ŋu kpɔ. Efe adzɔgbeɖeɖea kplɔe de nɔnɔme aɖe si me wòse le eɖokui me be edziwɔwɔ le ye hem yina ɖe Mawu fe dzidzenu siwo ku ɖe agbenyuinɔnɔ ŋu la dzi dada me. Ðe wòle be wòaganɔ agbagba dzem be yeawɔ efe adzɔgbeɖeɖea dzia? Ðe manyo wu be wòakpɔ eɖokui ta tso agbegbegblẽnɔnɔ fe fɔɖiɖi me to efe adzɔgbeɖeɖea dzi mawɔmawɔ me ahatrɔ ɖe Mawu fe nublanuikpɔkpɔ biabia kple kukuɖeɖe be wòatsɔe ake ye ŋu boŋ oa? Eya ŋutɔ koe ate ŋu atso nya me. Amegbetɔ aɖeke mate ŋu awɔ nyametsotsoa nɛ o.
Ke ne ame aɖe ɖe adzɔgbe aɖe si wòva kpɔ emegbe be yeɖee kple dzitsitsi ya ɖe? Ðe wòle be wòadi be yeawɔ ɖe adzɔgbeɖeɖea dzi kokokoa? Menɔ bɔbɔe na Yefta be wòawɔ ɖe adzɔgbe si wòɖe na Mawu la dzi o, gake ewɔ ɖe edzi tututu. (Ʋɔnudrɔ̃lawo 11:30-40) Kpo si ame ado adzɔgbe aɖe dzi wɔwɔ ate ŋu ana Mawu ‘nado dɔmedzoe’ ahagblẽ amea fe dzidzedzekpɔkpɔ me. (Nyagblɔla 5:5) Adzɔgbeɖeɖe aɖe dzi wɔwɔ tsɔtsɔ nu tsɛ ate ŋu ana Mawu magakpɔ ŋudzedze ɖe ame ŋu o.
Yesu Kristo gblɔ be: ‘Miafe Ẽ nanye Ẽ, O nanye O; eye nusi ke wu esiawo la, etso vɔ̃ɖitɔ la me.’ (Mateo 5:37) Menye adzɔgbeɖefe xexe na Mawu ko ŋue wòle be Kristotɔ natsi dzi ɖo o ke boŋ ele be wòanɔ wɔwɔm ɖe nya siwo katã wògblɔna—na Mawu kple na amewo—hã dzi. Ke ne ekpɔe be yetsi vedomesi le ɖoɖo aɖe si yewɔ kple ame aɖe, si dze nu nyuii gbã gake wòva kpɔe le ŋkuléle ɖe eŋu nyuie megbe be enye bometsinu ya ɖe? Mele be wòabu nya siawo nu tsɛe o. Gake le numedzodzro veviwo ta la, ame kemɛa ate ŋu atso nya me be yeaɖe agbaa le edzi.—Psalmo 15:4; Lododowo 6:2, 3.
Nuka ŋue wòle be míatsi dzi ɖo vevie le adzɔgbeɖeɖewo kple nu bubuwo katã me? Mina wòanye míafe didi be míanɔ fomedodo nyui me kple Yehowa Mawu ɣesiaɣi.
[Nɔnɔmetata siwo le axa 30, 31]
Xana mehe ɖe megbe le efe adzɔgbeɖefe xexe me o
[Nɔnɔmetata siwo le axa 30, 31]
Yefta xe efe adzɔgbeɖefea togbɔ be ewɔwɔ sesẽ hã


text:
Wikipedia:General disclaimer
Ne wòmese Eʋegbe nyuie o la, wòa kpɔ gbe bubuwo fe nuxlɔame nyawo le miame le afisi woŋlɔ ɖa be "le gbe bubuwo me" la te.
Wikipiɖia enye nunyagbãle si li fãa na amewo katã fe zazã, eye wònye ame vovowo kple habɔbɔ vovowo siwo na kpekpeɖeŋu le dɔsia ŋɔŋlɔm le xexeme nunyaŋu godoo. Efe nɔnɔme naamɔ amesiame si ateŋu azã internet kple browserwo ŋudɔ be wòatrɔ nusiwo le eme. Ne nɔ nyanyame nawò be menye nusianu si le afisia me nunyaladeŋgɔwo kple agbalẽnyalagãwo to be wole eme vavã o.
Esia melegbɔgblɔm be wòmakpɔ nuveviewo kple nunya vavã le Wikipiɖia la dzi o; zigeɖe la, wòakpɔe. Gake Wikipiɖia ma ateŋu ado ŋugbe nawò be nusianu si le afisia le eme vavã o. Ɣeaɖewoɣi la, nuŋɔŋlɔa ɖewo fe tatawo woatrɔ medidi o, elabena ameaɖe alo nubaɖawɔla ɖe wɔ tɔtrɔa ɖe si mesɔ kple nunyalawo kple agbãlenyalawo le xexeame katã fe susuwo o.
Nuwo me toto[trɔ asi le etsofe ŋu]
Míele asitrɔm le alesi míatia alo míade dzesi nuŋɔŋlɔwo fe tata siwo ŋu ŋugbe le. Míafe nuŋlɔlawo zãna dɔwɔnu tɔxea ɖewo abe Tɔtrɔ yeyewo kple Axa yeyewo tsɔ nɔ ŋkulem ɖe nuyeyewo kple tɔtrɔ yeyeawo ŋu. Habɔbɔa ɖeke meli si toa Wikipiɖia la me o; togbɔ be nuxlẽla geɖewo wɔna ɖɔɖɔɖowo alo wotoa nuaɖewo me hã abe peer review, sea ɖeke meli si na dɔ sia wɔwɔ o. Nuŋɔŋlɔ siwo wotia kpɔ le wome toto megbe hã abe featured article woteŋu trɔna emegbe elabena ameaɖe vayi wɔ tɔtrɔ vɔ̃ɖia ɖe hafi nevale exlem.
- Wòmateŋu abu fɔ nuŋlɔla, kpeɖeŋutɔ, amesi na nu, dɔdzikpɔla, sysɔp kple amesiwo katã do fome kple Wikipiɖia wodometɔa ɖeke ɖe numanomeea ɖe si le afisia ŋu lo alo le wòŋutɔ fe emenuwo zãza ŋuti o.
Gɔmesesea ɖeke meli o; mɔɖeɖe tɔxe[trɔ asi le etsofe ŋu]
Taflatse, eme nekɔ na amesiame bena nusiwo katã woŋlɔ ɖe afisia li fãa na amewokatã, eye ŋugbedodoa ɖeke mele wò kpakple afisia fe afetɔwo kple ezãlawo, amesiwo fe mɔwo dzi nuŋɔŋlawo le, Wikipiɖia la me nuŋlŋlawo ɖesiaɖe, dɔdzikpɔlawo, sysɔpwo alo amebuba ɖeke si do fome kple dɔ sia alo efe fomedodowo o. Mɔɖeɖea ɖe li be na tsɔ nusianu fãa tso afisia; Esia me fia be gɔmesesea ɖeke li le Wikipiɖia kple efe dɔwɔlawo kple ezãlawo kpakple wò dome o.
Mɔɖeɖe alo gɔmesesea ɖeke mele wò kple Wikipiɖia dome na nyasiawo zãza alo wotɔtrɔ si mele GNU Free Documentation License (GFDL) mɔɖeɖewo nu o; Ne ameaɖe wɔ tɔtrɔa ɖe le nusiwo neŋlɔ ŋu le Wikipiɖia dzi alo woɖe efe akpa ɖe la, wòmekpɔ mɔ abu fɔ Wikipiɖia alo efe fomedodoa ɖeke o.
Trademarks /(Dzesi tɔxewo)[trɔ asi le etsofe ŋu]
Dzesi tɔxe (abe trademarks, service marks, collective marks, design rights, personality rights) siwo dze le Wikipiɖia la me la nye nutɔwo ŋutɔ tɔ. Wofe zãzã le afisia mefia be mɔ li na wo ŋudɔ wɔwɔ le goa ɖeke me si to vovo na esiwo woɖe mɔ na le GFDL mɔɖeɖewo te o. Ne wome gblɔe fitaa o la, ekema fomedodoa ɖeke mele Wikipiɖia kple Wikimedia kpakple dzesitɔa ɖeke o eyata Wikipiɖia mateŋu aɖe mɔ na ameaɖeke be wòazã nusiwo nutɔwo meɖe mɔ na o la. Ne ezã nusiawo la, ele ɖokuiwò si, eye ne nyaɖe tso ezãzã me la, wò ɖeka fe agba ye.
Sesiwo te Wikipiɖia le[trɔ asi le etsofe ŋu]
Ɖewomahĩ Wikipiɖia menuwo ɖeɖefia alo woŋɔŋlɔ ada se dzi le dukɔ alo afisi wòle la me. Wikipiɖia dɔwo katã le mɔwo dzi le Florida le United States of America eye wozãa wo le afima fe sewo nu. Se siwo le wòfe dukɔme fe mɔɖeɖewo na nusiwo wòateŋu agblɔ alo nusiwo wòateŋu ama na amewo ateŋu ato vovo tso esiawo gbɔ. Wikipiɖia me doa ŋuse ameaɖeke be wòa da wo de sewo dzi o eyata ne eda se siawo dzi la, wò ɖeka woa bu fɔe.
Afisia meye aɖaŋuɖofe o[trɔ asi le etsofe ŋu]
Ne ehiã aɖaŋu na nutɔxea ɖe (le kpɔɖeŋu me, dɔyɔyɔ, sewo, ganyawo) me la, di amesi wɔa dɔ le numa ŋuti. Kpɔ Wikipedia:Risk disclaimer, Wikipedia:Medical disclaimer, and Wikipedia:Legal disclaimer hã.
Mieda akpe nawo bena ne gbɔdzi ɖi xlẽ nusiwo le afisia eye míe xɔese be Wikipiɖia la zãzã adze ŋuwo.
Kpɔɖeŋu le nunyagbãle bubuwo fe "disclaimer-wo" ŋu[trɔ asi le etsofe ŋu]
Togbɔ be wona agbãlenyalawo kple nusrɔ̃ladeŋgɔwo to nunyagbãle bubwo me hã, yawo hã medo ŋugbe be nusianu le eme vavã o.
- britannica.com disclaimer la (tso afisi Encyclopædia Britannica la le):
- "YOUR USE OF BRITANNICA.COM IS AT YOUR SOLE RISK." (Iŋlisigbe)
- MSN.com disclaimer la (tso afisi Microsoft fe Encarta Encyclopedia la le)
- "...AND THE ENTIRE RISK AS TO SATISFACTORY QUALITY, PERFORMANCE, ACCURACY, AND EFFORT IS WITH YOU." (Iŋlisigbe)
- bartleby.com disclaimer la (tso afisi Columbia Encyclopedia la le)
- "YOU EXPRESSLY AGREE THAT USE OF THE SERVICE IS AT YOUR SOLE RISK." (Iŋlisigbe)


text:
Ƒomedodowo
Xɔlɔ̃dzedze
Na Wò Agbe Nanyo Ðe Edzi—Ƒomegbenɔnɔ Kple Xɔlɔ̃wo
Mía kple amewo dome anyo ɖe edzi wu ne míenana míafe susu nɔa nu si míate ŋu awɔ na wo, tsɔ wu nu si woawɔ na mí ŋu.
Ame Kae Nye Xɔlɔ̃ Nyui?
Ame geɖe bunɛ be ele vevie be xɔlɔ̃ nyui nanɔ ame si. Aleke nàte ŋu anye xɔlɔ̃ nyui na amewo? Nyati sia fo nu tso Biblia me mɔfiame ene siwo ate ŋu akpe ɖe mía ŋu míadze xɔlɔ̃ nyuiwo ŋu.
Ame Kae Nye Xɔlɔ̃ Vavã?
Alakpaxɔlɔ̃wo kpɔkpɔ mesesẽ kura o, gake aleke nàwɔ akpɔ xɔlɔ̃ vavã?
Ale Si Nàwɔ Adze Xɔlɔ̃ Vavãwo
Aɖaŋuɖoɖo ene siwo ate ŋu akpe ɖe ŋuwò nàdze xɔlɔ̃nyui, ke menye yeaɖi xɔlɔ̃wo.
Akogotsitsi
Ale Si Nànɔ Te Ðe Akogotsitsi Nu
Nu si akogotsitsi enuenu gblẽna le ame ŋu sɔ kple nu si sigarɛt-ti 15 nono gbe sia gbe gblẽna le ame ŋu. Aleke nàwɔ afo asa na sese le ɖokuiwò me be wogblẽ ye ɖi yetsi akogo?
Ðe Nètsi Akogoa?
Kpɔ nu etɔ̃ siwo akpe ɖe ŋuwò nàɖu akogotsitsi dzi ahadze xɔlɔ̃ vavãwo ɖa.
Nu Ka Tae Xɔlɔ̃wo Mele Asinye O?
Menye wò ɖeka koe bunɛ be yetsi akogo eye xɔlɔ̃ aɖeke mele ye si o. Kpɔ ale si ame bubuwo wɔ ɖu seselelãme sia dzi ɖa. Kpɔ nyatefenya siwo ku ɖe akogotsitsi ŋu la dometɔ aɖewo ɖa.
Nu Kae Mawɔ Ne Meto Vovo Le Amewo Dome?
Kae le vevie wu, be nàwɔ nu wòadze ame siwo menɔa agbe nyui o ŋu loo alo be nàyi edzi anye ame si nènye?
Internet Dzi Kadodowo
Nu Si Akpe Aɖe Ŋuwò Nàɖe Susu Ða Le Dɔ Ŋu Ne Mèle Dɔ Me O
Aɖaŋuɖoɖo atɔ̃ aɖewo siwo ate ŋu akpe ɖe ŋuwò be nàgana wò dɔwɔɖuia naxɔ ɣeyiɣi si wòle be nàzã ɖe srɔ̃wò ŋu la le asiwò o.
Ale Si Nàɖɔ Ŋu Ðo Le Elektrɔnikmɔ̃wo Zazã Me
Elektrɔnikmɔ̃wo zazã ate ŋu aɖe vi na wò srɔ̃ɖeɖea alo agblẽ nu le eŋu. Ŋusẽ kae elektrɔnikmɔ̃wo zazã le kpɔkpɔm ɖe wò srɔ̃ɖeɖe dzi?
Nu Kae Wòle Be Manya Tso Foto Dada Ðe Internet Dzi Hahoo Kadofewo Ŋu?
Wò foto nyuiwo dada ɖe Internet dzi hahoo kadofewo nye mɔ bɔbɔe aɖe si dzi nàto anɔ kadodo me kple wò fometɔwo kple xɔ̃wòwo, gake afɔku aɖewo hã le ezazã me.
Zã Internet Dzi Hahokadofewo Nunyatɔe
Àte ŋu ase vivi na dzeɖoɖo kple xɔlɔ̃wòwo le internet dzi evɔ màde ɖokuiwò afɔku me o.
Aleke Maɖɔ Ŋu Ðo Le Text Message Gome?
Text message ate ŋu agblẽ wò kple xɔwòwo dome, eye wòafo ɖi wò ŋkɔ hã. Kpɔ ale si wòdzɔnae la ɖa.
Ðɔ Ŋu Ðo Le Text Message Ŋu Dɔwɔwɔ Me
Èsusui be enye amemabumabu be nàtso dzeɖoɖo me ahaxlẽ text message mahã? Alo ɖe wònye amemabumabu be nàŋe aɖaba afu text message dzi kple susu ko be nàyi dzeɖoɖoa dzia?
Gbeɖoɖoɖi
Ne Xɔlɔ̃dzedzea Me Va Le Kplikplikpli Akpa
Ðe nègblɔna na ɖokuiwò be, ‘Xɔ̃wo ko míenyea’? Ne nenemae la de ŋugble tso Biblia me gɔmeɖosewo ŋu ahakpɔe ɖa be nuŋububu sia sɔ mahã.
Lɔlɔ̃ Vavãe Loo Alo Lɔlɔ̃ Gbãŋkue?
Srɔ̃ nu tso lɔlɔ̃ gbãŋku kple lɔlɔ̃ vavã ŋu.
Nu Kae Nye Lɔlɔ̃ Vavã?
Biblia me mɔfiamewo ate ŋu akpe ɖe Kristotɔwo ŋu woakpɔ srɔ̃ nyui aɖe eye ate ŋu akpe ɖe wo ŋu hã be woaɖe lɔlɔ̃ vavã afia wo srɔ̃wo.
Ðe Nèsu Te Na Gbeɖoɖoɖia?
Kpɔ nyabiase ene siwo ate ŋu akpe ɖe ŋuwò nàkpɔe ɖa be yesu te na gbeɖoɖoɖi hã.
Ðe Mesu Te Na Srɔ̃ɖeɖea?
Hafi nàɖo nya sia ŋu la, ele be nànya ɖokuiwò nyuie. Ehiã vevie be nàdzro ɖokuiwò me anukwaretɔe.
Aleke Nàwɔ Anya Ame Si Sɔ Na Wò?
Aleke nàwɔ akpɔ nu siwo yi ŋgɔ wu gotagomedzedzeme ahanya nɔnɔme siwo ŋutɔŋutɔ le xɔ̃wòa si?
Ðe Wòle Be Míatso Míafe Kadodoa Mea?—Akpa 1
Ƒomedodo si nɔa anyi ɖaae srɔ̃ɖeɖe nye. Eya ta ne meka ɖe ame si nèle gbea ɖom ɖi kple la dzi o la, mègaŋe aɖaba fu wò seselelãmea dzi o!
Ðe Wòle Be Míatso Míafe Kadodoa Mea?—Akpa 2
Kadodoa me tsotso menɔa bɔbɔe o. Mɔ kae nye nyuitɔ si dzi woato atso eme?
Ne Ŋugbedodo Me Gblẽ
Aleke nàwɔ wò dzi nafa ne wò dzi gbã vevie esi miafe ŋugbedodo me gblẽ ta?
Masɔmasɔwo Gbɔ Kpɔkpɔ
Nya Kae Biblia Gblɔ Tso Dzikudodo Ŋu?
Ðe wòate ŋu anye nu si sɔ be ame nado dzikua? Nu kae nàwɔ ne dziku di be yeafla?
Aleke Nàwɔ Anɔ Ŋutifafa Me Kple Amewo?
Mɔfiame siwo le Biblia me kpe ɖe ame siwo nye futɔwo tsã ŋu wowɔ ŋutifafa heva zu xɔlɔ̃wo gɔ̃ hã.
Nu Kae Nye Tsɔtsɔke?
Biblia gblɔ nu atɔ̃ aɖewo siwo ate ŋu akpe ɖe ŋuwò natsɔ ake ne woda vo le dziwò.
Ale Si Nàwɔ Atsɔ Ake
Nu ka tae wòsesẽna be woatsɔ ake? Kpɔ ale si Biblia fe aɖaŋuɖoɖowo ate ŋu akpe ɖe ŋuwòe ɖa.
Nu Si Nana Wokpɔa Dzidzɔ—Tsɔtsɔke
Ame si dzi kuna eye metsɔna kena o la, mekpɔa dzidzɔ o eye menɔa lãmesẽ me hã o.


text: 20 Ke ŋutsu yakame aɖe le afi ma, si ŋkɔe nye Seba,+ eye wònye Benyamintɔ Bikri vi. Eku kpẽ+ hegblɔ be: “Gome aɖeke mele mía si le David gbɔ o, eye domenyinu aɖeke mele Isai vi+ la gbɔ na mí o. Oo Israel, ame sia ame neyi efe mawuwo gbɔ!”*+2 Ale Israel ŋutsuwo katã trɔ le David yome dze Seba, Bikri+ vi la yome, ke Yuda ŋutsuwo ya lé ɖe wofe fia la ŋu tso Yordan va se ɖe Yerusalem.+3 Esi David va efe* me le Yerusalem+ la, fia la tu nyɔnu ewo siwo nye efe ahiã siwo wògblẽ ɖe megbe be woakpɔ afea dzi+ la ɖe afe aɖe me, eye wodzɔa wo ŋu. Enaa nuɖuɖu wo, ke medɔ kpli wo o.+ Wonɔ afe la me va se ɖe wofe kugbe, eye wozu abe ahosiwo ene, evɔ wo srɔ̃ le agbe hafi.4 Eye fia la gblɔ na Amasa+ be: “Yɔ Yuda ŋutsuwo fo fu ɖe gbɔnye le ŋkeke etɔ̃ me, eye wò ŋutɔ hã nàva afi sia.”5 Eye Amasa yi be yeaɖayɔ Yuda afo fui, ke ɣeyiɣi si fia la ɖo nɛ la de gbɔ edzi hafi wògbɔ.6 Eye David gblɔ na Abisai+ be: “Seba,+ Bikri vi awɔ nu vevi mí wu Absalom.+ Kplɔ wò afetɔ fe subɔviwo nàti eyome, ale be wòagaɖo du sesẽ aɖeke me ne wòasi le mía gbɔ o.”7 Ale Yoab+ fe amewo kple Keretitɔwo, Peletitɔwo+ kple ŋutsu kalẽtɔwo katã ho dze eyome; eye woho tso Yerusalem ti Seba, Bikri vi yome.8 Esi wogogo kpe gã si le Gibeon+ gbɔ la, Amasa+ va do go wo. Ke Yoab do efe aʋawu hebla ali dzi, eye wòta yi si le aku me la ɖe edzi le aklito. Esi wòte ɖe eŋu la, yi la ge dze anyigba.9 Yoab bia Amasa be: “Nɔvinye, èli nyuiea?” Eye Yoab tsɔ ɖusi lé Amasa fe ge abe ɖe wòbe yeagbugbɔ nu nɛ ene.10 Ke Amasa menɔ ŋudzɔ ɖe yi si le Yoab si la ŋu o; ale Yoab fo yi la ɖe dɔme nɛ,+ eye efe dɔkaviwo dudu ɖe anyigba. Mehiã be wòagafoe ɖee ake o; ema ɖeɖe wui. Ke Yoab kple nɔvia Abisai ti Seba, Bikri vi la yome.11 Yoab fe ɖekakpuiawo dometɔ ɖeka tɔ ɖe egbɔ nɔ gbɔgblɔm be: “Ame si le Yoab fe akpa dzi kple ame si nye David tɔ la, nedze Yoab yome!”12 Ɣemaɣi Amasa nɔ mimlim le efe ʋu me le mɔ la dzi. Esi ŋutsu la kpɔ be ameawo katã va tɔna ɖe afi ma la, ehe Amasa ɖa le mɔ la dzi yi gbe me. Eye wòtsɔ avɔ tsyɔ edzi, elabena ekpɔ be ame sia ame si va ɖo egbɔ la tɔna ɖi.13 Esi wònya hee ɖa le mɔa dzi ko la, ame sia ame to eŋu dze Yoab yome be woati Seba,+ Bikri vi la yome.14 Ke Seba yi ɖatsa le Israel-toawo katã me va se ɖe Abel le Bet-Maaka.+ Eye Bikritɔwo katã hã fo fu hedze eyome.15 Eye Yoab kple efe amewo va* ɖe to ɖe Seba le Abel le Bet-Maaka, eye wofu kpo ɖe du si ŋu woɖo gli sesẽwo ɖo la ŋu. Eye ame siwo katã le Yoab ŋu la nɔ glia te kum be yewoamui.16 Eye nyɔnu dzeaɖaŋu aɖe do ɣli tso du la me be: “Miɖo to, miɖo to! Meɖe kuku, migblɔ na Yoab be, ‘Va afii, ne magblɔ nya aɖe na wò.’”17 Eya ta ete ɖe eŋu, eye nyɔnua biae be: “Wòe nye Yoab la?” eye wòɖo eŋu be: “Nyee.” Eye wògblɔ nɛ be: “Se wò dɔlanyɔnu fe nyawo.” Egblɔ be: “Mele to dzi.”18 Eye nyɔnua yi edzi gblɔ be: “Le blema la, wogblɔna be, ‘Woabia nu ta se le Abel, ekema nya la wua enu.’19 Mele Israel fe ame fafawo kple nutefewɔlawo tefe. Èle didim be yeatsrɔ̃ du si le abe vidada ene la le Israel. Nu ka tae nèdi be yeatsrɔ̃* Yehowa fe domenyinu?”+20 Yoab ɖo eŋu be: “Nyemeva be magblẽ edome ahatsrɔ̃e o.21 Menye nya lae nye ema kura o. Ke boŋ ŋutsu aɖe si tso Efrayim tonuto+ la me, si ŋkɔe nye Seba,+ eye wònye Bikri vi lae dze aglã* ɖe Fia David ŋu. Ne mieɖe eya ɖeɖe na la, ekema madzo le dua ŋu.” Eye nyɔnua gblɔ na Yoab be: “Kpɔ ɖa! Woatsɔ efe ta afu gbe ɖo ɖe wò to glia ta!”22 Enumake nyɔnu dzeaɖaŋu la yi ameawo gbɔ, eye wotso ta le Seba, Bikri vi la nu tsɔ fu gbe ɖo ɖe Yoab. Enumake Yoab ku kpẽ, eye wokaka le dua ŋu, eye ame sia ame trɔ yi afe me;+ eye Yoab gbugbɔ va fia la gbɔ le Yerusalem.23 Yoab le Israel fe aʋakɔ bliboa nu;+ Benaya,+ Yehoyada+ vi le Keretitɔwo kple Peletitɔwo+ nu.24 Adoram+ le dzizizidɔwɔlawo nu; eye Yehosafat,+ Ahilud vi nye nuŋlɔla.25 Seva nye agbalẽŋlɔla, eye Zadok+ kple Abiatar+ nye nunɔlawo.26 Eye Ira, Yairtɔ la, hã va zu David fe dɔnunɔla.*


text:
Aleke Dzadzɛnyenye Le Vevie?
Aleke Dzadzɛnyenye Le Vevie?
AME geɖe sea dzadzɛnyenye gɔme le mɔ vovovo nu. Le kpɔɖeŋu me, ne vidada gblɔ na via be wòayi aɖaklɔ asiwo kple mo la, asusui be asidede tsi me kple tsi wɔwɔ ɖe nuto sɔ gbɔ. Gake Dada nya nusi nyo wu. Agakplɔe ayi tsia gbɔ eye wòatsɔ adzalẽ kple tsi aklɔ efe asiwo kple mo—togbɔ be anɔ ɣli dom sesĩe hã!
Nyatefee, dzadzɛnyenye ŋuti dzidzenu mesɔ le xexeame fe akpa ɖesiaɖe o, eye dzadzɛnyenye ŋuti nukpɔsusu vovovo nɔa amewo si wotsɔ tsinae. Tsã la, sukukpo siwo dzi le dzadzɛ siwo me wowɔa nuwo ɖe ɖoɖo nu le dukɔ geɖe me la kpena ɖe sukuviwo ŋu be dzadzɛnyenye fe nɔnɔme nyuiwo sua wo si. Egbea la, sukukpo aɖewo dzi yɔ fũ kple gbeɖuɖɔ kpakple nu gbagbãwo ale gbegbe be woɖi aɖukpo wu afisi woafe alo ade kame le. Ke sukuxɔ me ya ɖe? Darren, amesi nye afedzikpɔla le sukukɔkɔ aɖe le Australia gblɔ be: “Fifia míekpɔa gbeɖuɖɔ le sukuxɔwo hã me.” Sukuvi aɖewo bua nuxlɔ̃ame “Fɔe le anyigba” alo “Dzra tefea ɖo” be enye tohehe. Kuxia enye be nufiala aɖewo tsɔa tefe aɖe wɔwɔ wòanɔ dzadzɛ hea toe na ame.
Le go bubu me la, ame tsitsiwo meɖoa kpɔɖeŋu nyuiwo le nuwɔwɔ le dzadzɛnyenye me ɣesiaɣi le gbesiagbegbenɔnɔ me loo alo le dɔwɔfewo o. Le kpɔɖeŋu me, wogblẽa amenɔfe geɖe wofoa ɖi hetɔa ŋku. Adzɔnuwɔfe aɖewo foa ɖi nutoame. Gake menye dɔwɔfe kple asiflefe ŋutɔwoe hea ɖifofoa vɛ o, ke boŋ amewoe. Togbɔ be anye ŋukeklẽ gbɔ koŋ kuxi si nye xexeame katã fe ɖifofo kple emetsonu gbegblẽawo tso hã la, efe akpa aɖe tso amewo fe makɔmakɔnyenye gbɔ. Dukɔwo Dome Sewɔtakpekpe si le Australia fe dɔdzikpɔlagã da asi ɖe nyatafofo sia dzi esi wògblɔ be: “Lãmesẽ si me amewo anɔ atso alesi ame ɖekaɖekawo atsɔ ɖe le nuwɔwɔ le dzadzɛnyenye me gbɔ.”
Ke hã, ame aɖewo sena le wo ɖokui me be dzadzɛnyenye nye ame ŋutɔ fe nya eye meka ame bubu aɖeke o. Nenemae nyaa le ŋutɔŋutɔa?
Dzadzɛnyenye hiã ale gbegbe vevietɔ le míafe nuɖuɖu gome—eɖanye asimee míeflee le, nuɖuɖudzrafe aɖee míeɖui le, alo xɔlɔ̃a aɖe femee woɖo kplɔ̃ na mí le o. Wokpɔ mɔ be dzadzɛnyenye fe dzidzenu kɔkɔwo nanɔ amesiwo wɔa nuɖuɖu ŋudɔ alo dzrana nuɖuɖu siwo míeɖuna la si. Asifoɖiwo—eɖanye wo tɔ alo mía tɔwoe o—ate ŋu ana míaxɔ dɔléle geɖe. Ke dɔdafewo—siwo nye afisi míekpɔa mɔ be nuwo nanɔ dzadzɛ le wu tefe ɖesiaɖe ya ɖe? Agbalẽ si nye New England Journal of Medicine ka nya ta be anye ɖɔktawo kple dɔnɔdzikpɔla aɖewo fe asi maklɔmaklɔ tae dɔnɔ siwo yi dɔdafewo xɔa dɔlékui siwo dada ŋu wogblẽa ho si ɖoa dɔlar biliɔn ewo ɖo le fe ɖeka me. Mía tɔ dzɔ be míakpɔ mɔ be ame aɖeke matsɔ efe ŋunyɔnuwɔwɔ ade míafe lãmesẽ afɔku me o.
Eganyea ŋkubiãnya ne ame aɖe fo ɖi tsi si míezãna—eɖanye ɖe woɖoe koŋ loo alo le manyamanya me o. Eye ɖe menye afɔku ŋutɔ be woatsɔ afɔ fuflu azɔ le futa fe afisi atikevɔ̃ɖizãla aɖewo alo ame bubuwo tsɔ abidonu siwo wozã la fu gbe ɖoe oa? Ðewohĩ biabia si ka mí wu enye be: Ðe míewɔa nu le dzadzɛnyenye me le afemea?
Suellen Hoy bia le efe agbalẽ si nye Chasing Dirt me be: “Ðe míele dzadzɛ abe alesi míenɔ tsã enea?” Eɖo eŋu be: “Ðewohĩ mele nenema o.” Egblɔ be agbenyuinɔnɔ fe gɔmeɖose siwo le tɔtrɔm gbɔe wòtso. Esi amewo megate ŋu nɔa afe me zi geɖe o ta la, ɖeko woxea fe na ame aɖe be wòadzra afeme ɖo na yewo. Mlɔeba la, ameɖokui gbɔ dzadzraɖo meganyea nusi amewo buna nu vevitɔ o. Ŋutsu aɖe gblɔ be: “Nyemeklɔa tsilekpɔa me o—ɖokuinyee metutuna. Ne afenye me fo ɖi hã la, nye ametia ya ŋu kɔ.”
Gake dzadzɛnyenye bia nu geɖe wu gotagome dzedzeme ko. Elɔ lãmesẽmenɔnɔ fe akpa sia akpa ɖe eme. Egaku ɖe míafe susu kple dzi fe nɔnɔme ŋu si lɔ míafe agbenyuinɔnɔ kple tadedeagu hã ɖe eme. Mina míakpɔ alesi wòle ɖa.